text:
Isuroyo Dagiti Annakyo
Situtulok ni Rebecca a Mangay-ayo ken Jehova
ITI adu a lugar iti kaaldawantayo, gagangayen ti nagan a Rebecca. Adda kadi am-ammom a kasta ti naganna?— * Ni Rebecca ket maysa a nagpateg a tao a nadakamat iti libro a kalalatakan iti lubong, ti Biblia. Ania ti ammom maipapan kenkuana?— Rumbeng a tarigagayantayo a maammuan ti maipapan ken Rebecca agsipud ta ti ulidanna makatulong kadatayo nga agserbi ken Jehova.
Ni Rebecca ti maikadua a babai a nainaganan iti Biblia a nagbalin a pudno a managdaydayaw ken Jehova. Ammoyo kadi ti immuna a babai a kas kenkuana?—Isu ni Sara, ti asawa ni Abraham. Idi baketen ni Sara, impasngayna ni Isaac—ti bugbugtong nga anakna. Kitaem ita no apay a situtulok ni Rebecca a mangay-ayo ken Jehova ken no kasano a naam-ammona ni Isaac.
Nasurok nga 60 a tawen ti napalabasen sipud idi imbaon ti Dios ni Abraham ken Sara a pumanaw iti Haran ket mapanda iti daga ti Canaan. Idi lakayen ni Abraham ken baketen ni Sara, inkari ti Dios kadakuada a maaddaanda iti anak a mapanaganan iti Isaac. Kas iti mabalin a mapanunotmo, ni Isaac ket inay-ayat unay dagiti nagannakna. Idi natay ni Sara idi agtawen iti 127, maysan a baro ti anakna a ni Isaac ket maladingitan unay iti ipupusay ni nanangna. Saan a kayat ni Abraham a mangasawa ni Isaac iti babai a Canaanita agsipud ta dagitoy a tattao saanda nga agdaydayaw ken Jehova. Gapuna, imbaonna ti adipenna, a nalabit ni Eliezer, a mangpili iti asawa para ken Isaac manipud kadagiti kabagian ni Abraham idiay Haran, a 800 a kilometro ti kaadayona!—Genesis 12:4, 5; 15:2; 17:17, 19; 23:1.
Idi agangay ni Eliezer, agraman dagiti sangapulo a kamelio a nagkarga kadagiti abasto ken regalo nga agpaay iti nobia, dimtengda idiay Haran a kaduana dagiti adipen ni Abraham. Simmardengda iti asideg ti bubon ta ammo ni Eliezer nga iti malem painumen dagiti tattao dagiti tarakenda nga ayup ken agsakdoda para iti pamiliada. Ket nagkararag ni Eliezer a daydiay pilienna nga agbalin nga asawa ni Isaac sungbatanna ti kiddawna nga uminum a kunkunana: “Uminumka, ken painumekto met dagiti kameliom.”
Kasta a talaga ti napasamak! “Ti nalibnos” nga agtutubo a ni Rebecca dimteng iti bubon. Immannugot iti kiddaw ni Eliezer nga uminum, a kunkunana: “Painumekto met dagiti kameliom.” Bayat a nagdardaras ni Rebecca “a maulit-ulit iti bubon tapno sumakdo iti danum,” minatmatan ni Eliezer a ‘masmasdaaw.’ Panunotenyo! Tapno mapainum dagiti sangapulo a mawaw a kamelio, masapul nga agsakdo ni Rebecca iti 1,000 a litro a danum!
Nangted ni Eliezer ken Rebecca kadagiti nagpipintas a sagut, ket naammuanna nga isu ti anak a babai ni Betuel, maysa a kabagian ni Abraham. Inawis ni Rebecca da Eliezer ken dagiti gagayyemna ‘a mangbusbos iti rabii’ iti pagtaengan ti pamiliana. Kalpasanna, immuna a nagawid tapno ipadamagna iti pamiliana ti maipapan kadagiti bisita a naggapu iti Canaan nga imbaon ni Abraham a sumarungkar kadakuada.
Idi makita ni Laban a kabsat ni Rebecca dagiti agkakangina a banag a naisagut iti kabsatna ken naammuanna no siasino ni Eliezer, inawisna a sumrek. Ngem kinuna ni Eliezer: “Saanakto a mangan agingga a naisaokon ti maipapan kadagiti rantak.” Isu nga inlawlawagna no apay nga imbaon ni Abraham. Naragsakan ni Betuel ken ti asawana, uray met ni Laban, ket immanamongda iti panagkallaysa.
Kalpasan ti pannangan, naturog sadiay da Eliezer ken dagiti kakaduana. Kabigatanna, kinuna ni Eliezer: “Ibaondak ken apok.” Ngem kayat ti ina ni Rebecca ken ti kabsatna a lalaki a makipagyanda pay iti “uray sangapulo nga aldaw.” Idi inimtuodda ni Rebecca no mapan kumuyog a dagus, kinunana, “Situtulokak a mapan.” Madagdagus a kimmuyog ken Eliezer. Idi dimtengdan idiay Canaan, nagbalin nga asawa ni Isaac ni Rebecca.—Genesis 24:1-58, 67.
Pagarupmo, nalaka ngata para ken Rebecca a panawan ti pamilia ken gagayyemna ket mapan iti adayo a lugar, a pagaammona a mabalin a didanto pulos agkikitan?— Saan la ketdi. Nupay kasta, nabendisionan ni Rebecca gapu ta situtulok nga inaramidna ti pakaay-aywan ni Jehova. Nagbalin pay ni Rebecca a paset ti kaputotan a pagtaudan ti Manangisalakantayo a ni Jesu-Kristo. Kas ken Rebecca, bendisionannatayo met ni Jehova no situtuloktayo a mangaramid iti pakaay-aywanna.—Roma 9:7-10.
^ par. 3 No adda ubing a kaduayo nga agbasa, ti uged ket pammalagip nga agsardengkayo biit ken paregtaenyo nga iyebkasna ti kapanunotanna.


c: text/html

text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
1 Corinto 16:1-24
16 Ita no maipapan iti panagur-or+ a maipaay kadagiti sasanto,+ kas kadagiti imbilinko kadagiti kongregasion ti Galacia,+ aramidenyo met ti kasta.2 Tunggal umuna nga aldaw ti lawas tunggal maysa kadakayo mangilasin koma iti bukodna a balay iti idulinna a banag a kas iti irarang-ayna, tapno inton dumtengak saanton a maaramid dagiti panagur-or.3 Ngem inton makagtengak dita, siasinoman a lallaki nga anamonganyo babaen kadagiti surat,+ dagitoy ibaonkonto tapno ipanda ti naasi a sagutyo idiay Jerusalem.4 Nupay kasta, no mayanatup a mapanak met sadiay, mapandanto sadiay a maikuyog kaniak.5 Ngem umayakto kadakayo inton nalasatkon ti Macedonia, ta lumasatak idiay Macedonia;+6 ket nalabit makipagyanakto wenno makipagpalabasak ti kalam-ekna kadakayo, tapno maituloddak+ iti pangasidegen nga agturong sadiay papanak.7 Ta diak kayat nga ita laeng a makitakayo iti ilalabasko, ta inanamaek ti agtalinaed kadakayo iti sumagmamano a tiempo,+ no ipalubos+ ni Jehova.+8 Ngem agtalinaedak idiay Efeso+ agingga iti piesta ti Pentecostes;9 ta naluktan kaniak ti maysa a dakkel a ruangan a mangiturong iti panagaramid,+ ngem adu dagiti bumusbusor.10 Nupay kasta, no dumteng ni Timoteo,+ kitaenyo nga awan pagamkanna kadakayo, ta ar-aramidenna ti trabaho ni Jehova,+ a kas met kaniak.11 Ngarud, awan koma ti mangumsi kenkuana.+ Itulodyo a sitatalna iti pangasidegen, tapno makagteng kaniak ditoy, ta ur-urayek agraman dagiti kakabsat.12 Ita maipapan ken Apolos+ a kabsattayo, nagpakaasiak kenkuana iti kasta unay tapno umay kadakayo a kadua dagiti kakabsat, ket kaskasdi a saanna pay a kayat ti umay ita; ngem umayto inton addaan iti gundaway.13 Agtalinaedkayo a siririing,+ agtakderkayo a sititibker iti pammati,+ agtalinaedkayo a malalaki,+ bumilegkayo.+14 Maaramid koma ti amin nga aramidyo buyogen ti ayat.+15 Ita bagbagaankayo, kakabsat: ammoyo a ti sangakabbalayan ni Estefanas isu ti umuna a bungbunga+ ti Acaya ket inkeddengda ti bagbagida nga agserbi kadagiti sasanto.+16 Itultuloyyo met koma nga ipasakup ti bagbagiyo kadagiti kasta a kita ti tattao ken iti tunggal maysa a makitintinnulong ken agbambannog.+17 Ngem pagrag-oak ti kaadda ni Estefanas+ ken ni Fortunato ken ni Acaico, agsipud ta isuda ti nangisandi iti kaawanyo ditoy.18 Ta pinabang-aranda ti espirituk+ ken ti espirituyo. Gapuna bigbigenyo dagiti kasta a kita ti tattao.+19 Dagiti kongregasion iti Asia ipaw-itda kadakayo dagiti kablaawda.+ Da Aquila ken Prisca agraman ti kongregasion nga adda iti balayda+ naimpusuan a kablaawandakayo iti Apo.20 Amin dagiti kakabsat kablaawandakayo. Agkikinnablaawkayo iti nasantuan nga agep.+21 Adtoy ti kablaawko, ni Pablo, iti bukodko nga ima.+22 No adda asinoman nga awan panagayatna iti Apo, mailunod koma.+ O Apomi, umayka!+23 Maadda koma kadakayo ti di kaikarian a kinamanangngaasi ni Apo Jesus.24 Ti ayatko maadda koma kadakayo amin a naikaykaysa ken Kristo Jesus.

robotstxt: allowed

filter: keep


text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Apocalipsis 1:1-20
1 Ti palgaak+ ni Jesu-Kristo, nga inted kenkuana ti Dios,+ tapno ipakitana kadagiti adipenna+ ti bambanag a masapul a maaramid iti mabiit.+ Ket imbaonna ti anghelna+ ket baeten kenkuana imparangna dayta babaen kadagiti pagilasinan+ iti adipenna a ni Juan,+2 a nangsaksi iti sao nga inted ti Dios+ ken iti pangsaksi nga inted ni Jesu-Kristo,+ uray pay iti amin a bambanag a nakitana.3 Naragsak+ daydiay mangbasa a sipipigsa+ ken dagidiay dumngeg iti sasao daytoy a padto,+ ken mangtungpal iti bambanag a naisurat iti dayta;+ ta ti naituding a tiempo asidegen.+4 Ni Juan iti pito a kongregasion+ nga adda iti distrito ti Asia:Maaddaankay koma iti di kaikarian a kinamanangngaasi ken talna manipud iti “Daydiay adda ita ken adda idi ken um-umay,”+ ken manipud iti pito nga espiritu+ nga adda iti sanguanan ti tronona,5 ken manipud ken Jesu-Kristo, “ti Matalek a Saksi,”+ “Ti inauna manipud kadagiti natay,”+ ken “Ti Agturay iti ar-ari ti daga.”+Kenkuana a mangay-ayat kadatayo+ ken nangluk-at kadatayo manipud basbasoltayo babaen ti bukodna a dara+—6 ket pinagbalinnatayo a pagarian,+ papadi+ iti Dios ken Amana—wen, kenkuana maadda koma ti dayag ken ti pannakabalin iti agnanayon.+ Amen.7 Adtoy! Isu um-umay a buyogen dagiti ulep,+ ket isu makitanto ti tunggal mata,+ ken dagidiay nangduyok kenkuana;+ ket amin dagiti tribu iti daga saplitendanto ti bagbagida iti ladingit gapu kenkuana.+ Wen, Amen.8 “Siak ti Alfa ken ti Omega,”+ kuna ni Jehova a Dios, “Daydiay adda ita ken adda idi ken um-umay,+ ti Mannakabalin-amin.”+9 Siak ni Juan, ti kabsatyo ken makiraman kadakayo iti rigat+ ken pagarian+ ken panagibtur+ a maikuyog ken Jesus,+ addaak idi iti isla a maawagan Patmos gapu iti panagsao maipapan iti Dios ken panangsaksi ken Jesus.+10 Babaen iti paltiing+ addaak idi+ iti aldaw ti Apo,+ ket nangngegko iti likudak ti maysa a napigsa a timek+ a kas iti trumpeta,11 a kunkunana: “Ti makitam isuratmo+ iti maysa a lukot ket ipatulodmo dayta iti pito a kongregasion,+ idiay Efeso+ ken idiay Smirna+ ken idiay Pergamo+ ken idiay Tiatira+ ken idiay Sardis+ ken idiay Filadelfia+ ken idiay Laodicea.”+12 Ket timmaliawak tapno kitaek ti timek a makisasao kaniak, ket, idi nakataliawak, nakakitaak iti pito a nabalitokan a pagsaadan ti silaw,+13 ket iti tengnga dagiti pagsaadan ti silaw adda maysa nga umasping iti anak ti tao,+ a nagkawes iti pagan-anay a dumanon agingga kadagiti saka, ken nabariksan kadagiti barukongna iti nabalitokan a barikes.14 Mainayon pay, ti ulona ken ti buokna ket purawda+ a kas iti puraw a delana, kas iti niebe, ket dagiti matana kaslada iti gumilgil-ayab nga apuy;+15 ket dagiti sakana umaspingda iti nasudi a gambang+ no bumegbeggang iti urno; ket ti timekna+ kas iti daranudor ti adu a danum.16 Ket iti makannawan nga imana isu addaan iti pito a bituen,+ ket manipud iti ngiwatna rumrummuar ti maysa a natarumamis, atiddog a kampilan a dua ti tademna,+ ket ti rupana kas iti init no agsilnag iti pannakabalinna.+17 Ket idi isu nakitak, napasagak a kasla natay iti sakaananna.Ket impatayna kaniak ti makannawan nga imana ket kinunana: “Dika agbuteng.+ Siak ti Umuna+ ken ti Maudi,+18 ken daydiay sibibiag;+ ket natayak idi,+ ngem, adtoy! sibibiagak iti agnanayon ken awan inggana,+ ket adda kaniak dagiti tulbek ni patay+ ken ti Hades.+19 Gapuna isuratmo ti bambanag a nakitam, ken ti bambanag nga addan ken ti bambanag a maaramidto kalpasan dagitoy.+20 No maipapan iti sagrado a palimed ti pito a bituen+ a nakitam iti makannawan nga imak, ken ti pito a nabalitokan a pagsaadan ti silaw:+ Ti pito a bituen kaipapananda dagiti anghel iti pito a kongregasion, ket ti pito a pagsaadan ti silaw kaipapananda ti pito a kongregasion.+


text:
Dina Tinallikudan ti Pammatina
Idi 11 ti tawen ni Song Hee, nadlaw ni nanangna nga abnormal ti killo ti durina (spine). Nadayagnos ti maysa a doktor nga adda scoliosis-na, pasikig a panagkillo ti duri a sinan letra “C” wenno “S.” Kimmaro ti kondision ni Song Hee isu a masapul a maoperaan. Ngem saanna a kayat ti agpayalison wenno agpasaksak iti dara. Ininterbiu ti Agriingkayo! maipapan iti kapadasanna.
Idi damo a naammuan dagiti doktor ti sakitmo, natulongandaka kadi?
Iti agarup tallo a tawen, dua a doktor ti nangmonitor kaniak ngem kimmaro latta ti panagkillo ti durik. Kinapudnona, kimmaro ti killo ti durik nga uray la maipiten ti puso ken barak isu a marigatanak nga aganges. Masapul idin a maoperaanak.
Kinayatmo kadi ti agpaopera?
Wen. Ngem imbagada kaniak a narigat ti operasion. Immabuten iti 116 degrees ti killo ti durik, ket nakaro unayen dayta. Ngem adda pay sabali a problema. Saanko a kayat ti agpayalison iti dara gapu iti naibatay-Biblia a patpatiek. *
Adda kadi doktor a nangayat a mangopera kenka?
Nakasarakkami ken ni nanangko iti espesialista iti duri iti lugarmi a Florida, U.S.A. Ngem idi imbagak a diak agpayalison iti dara, kinunana nga awan doktor a mayat a mangaramid iti kasta karigat nga operasion a di agusar iti dara. Kinunana pay a no saanak nga agpaopera, baka saankon a madanon ti edad a 20. Ket katorseak laeng idi.
Inlawlawagmo kadi no apay a saanmo a kayat ti agpayalison iti dara?
Wen. Imbagak a naibatay iti Biblia ti patpatiek, ken ibilang ti Dios a sagrado ti dara, dara man dayta ti tao wenno animal. * Ipapatay pay ketdi idi ti dusa ti Israelita a mangan iti dara! * Impakitak met ti Aramid 15:19, 20. Iti dayta a teksto, naibilin kadagiti Kristiano nga ‘umadayoda iti dara.’ Kayatna a sawen a saan a mabalin nga ipauneg ti dara iti bagi ti tao, kanen man dayta wenno babaen ti panang-injection iti urat.
Ania ti reaksion ti doktor?
Impapilitna latta nga agusar iti dara no operaannak. Ken nasdaawak iti kinuna ti ospital a libre ti operasionko no agpayalisonak iti dara.
Talaga, ania ngarud ti inaramidyo ken ni nanangmo?
Uray no kasla awan idin ti mayat a mangopera kaniak a di agusar iti dara, desididokami latta a di mangtallikud iti pammatimi. Lallalo pay a rimmigat ti situasion ta menor de edadak pay la idi. Gapu ta kumarkaron ti kondisionko, nayuli ti kasok iti korte. Imbag laengen ta inikkannakami ti abogado a pannakabagi ti estado ti Florida iti 30 nga aldaw tapno agsapul iti doktor a mangrespeto iti patpatiek.
Adda kadi nasapulanyo?
Adda! Nakaim-imbag ti Hospital Liaison Committee dagiti Saksi ni Jehova iti lugarmi. Isuda ti nangkontak iti espesialista iti duri a taga New York a mayat nga agopera a di agusar iti dara ken immanamong a kitaennak. Isu a nakabirokkami iti doktor sakbay nga agpatingga ti deadline nga inted ti korte. *
Naballigi kadi ti operasion?
Wen! Tapno mailinteg ti durik, nangikabil ti surgeon a ni Dr. Robert M. Bernstein iti adjustable a metal iti likudko. Namindua a naoperaanak, ket dua a lawas ti baetda.
Apay a namindua a naoperaanka?
No bilang ta adu a dara ti mapukaw iti umuna nga operasionko, adda dua a lawas a makapataud ti bagik iti ad-adu a red blood cells para iti maikadua nga operasionko. Ngem nagbassit laeng ti napukaw a darak iti dua nga operasionko. Gapu dayta iti nasayaat a panagplano, abilidad, ken kinaannad ti grupo a nangopera kaniak. Immimbagak a dagus ken awan ti naalak a komplikasion a mabalin a resulta ti panagpayalison iti dara. *
Ania ti narikna ti doktormo iti resulta ti operasionmo?
Masapul nga ikabilangan dagiti doktor ti amin maipapan iti pasiente
Naragsakan unay! Imbagana a “ti panangaywan iti salun-at ti pasiente ket saan la a basta panagopera.” Kinunana pay a masapul nga ikabilangan dagiti doktor ti amin maipapan iti pasiente, agraman dagiti patpatien ken prinsipiona. Adu a tattao, saan laeng a dagiti Saksi ni Jehova, ti kasta ti kapanunotanna.
^ par. 7 Saksi ni Jehova ti ina ni Song Hee. Saksi met ni Song Hee a nabautisaran idi 2012 idi agtawen iti 16.
^ par. 17 Tultulongan dagiti Hospital Liaison Committee dagiti pasiente a Saksi nga agbirok kadagiti doktor a mangipaay iti kasayaatan a panangagas a di agusar iti dara.
^ par. 21 Iti artikulo maipapan iti peggad ti panangyalison iti dara, kuna ti Clinical Excellence Commission, New South Wales (Australia) Health: “Ti panangyalison iti dara ket maysa a panangiserrek iti bagi iti sibibiag a tisyu (living tissue transplant). Gagangay a saan nga awaten ti bagi ti tao ti aniaman a maiserrek a saan a dati a pasetna. Ipakita dayta a saan a natalged ti panagpayalison iti dara.”


text:
Aglanglangta latta uray sangkakammet
Laengen a kilabban ti matmatda
Iti malanglanganan a duyog. Urnongek
Dagiti murkat, saggaysaek a piduten
Dagiti naiwawa nga innapuy. Danumak
Ti kimmublang nga ittip, pamedped
Latta pay daytoy, kaludon ti asin
Bareng mapalukmegna pay lat' pingping
Ti nataengan man wenno ubing.
Anusanta lattan a sepsepan ti sustansia
'Ta barakubak a marunggi wenno
Kulot a paria. Makaammonton boksit
No dinan marunaw ti natangkenan
A bulong wenno natibker a kalatkat.
Septiembre pay laeng ket adayo pay
'Tay tagtagiurayen nga aginaldo
Ti Disiembre wenno baro manen
A kari ti umay nga Enero. Tinawen
A pulagid ti uray sangaapuyan
A bussog, barbareng dinton pilpilaan
Ti pinorkilo nga ep-ep ti bisaleg.
Kabayatanna, inta pay la turposen
'Toy Septiembre: pagsanguanta a duomen
Dagita itta a mapiliam dita tataepam,
Sayang met no inka itar-ap, dim' ibelleng,
Urnongem pati dayta pegpeg, naimas
Met a lugawen, pedped iti agmalem.
Paglanglanganta pay lat' dita dulang
'Ta kilabban, Septiembre pay la'ng, awan daan
Nga innapuy iti duyog nga aglanglangan.
--ROY V. ARAGON
Iguig, Cagayan / Mabasa, Dupax del Norte
(Naipablaak iti
Bannawag, Septiembre 8, 2008 a bilang.)


text:
Uppat a Nasudi a Kinapudno
Kangrunaan ken sentro iti sursuro (wenno sutta) ni Apo Buddha ket iti nanaganan nga Uppat nga Nasudi a Kinapudno.
- Dukkha: Amin nga nailubongan a biag ket napno iti panagsagaba, mapelpeltang, ken saan mapmapnek. Nasken nga maawatan ti dukkha. Naawatanen ti dukkha. (Daytoy nga sao aggapu iti Pāli (Sanskrit: duḥkha), ket isu iti naggapuanan ti sao nga Tagalog a "dukha," a kayatna saoen ket "agtuok.")
- Samudaya: Ti puon ti panagtuok nga aggapu iti panagpideg iti panagtarigagay (tanha), panagapal, panagagum, nairamut iti kinakuneng. Nasken nga ibbatan dagitoy. Naibbatanen iti tarigagay.
- Nirodha: Adda gibus ti panagsagaba. Nasken nga mapasardeng ti dukkha. Napasardengen ti dukkha.
- Magga: Adda dalan, Ti Walo nga Nasudi a Dalan (Ariya magga), nga pagnaan a pagpanawan iti dukkha. Nasken nga patubuen ken pagrangayen daytoy nga dalan. Daytoy nga dalan ket nabangonen.


text:
August 29, 2015
No Dumteng ti Kalamidad
NO DUMTENG TI KALAMIDAD... Kalpasan ti nakaro a layus iti Ilocos Norte a nangtinep iti adu a kabalbalayan, nangtuang kadagiti poste ti koriente, nangkurukor kadagiti karayan, nangdadael kadagiti kalsada, rangtay ken nangsawang kadagiti dike, irigasion ken dadduma pay, dagdagus met a naipaayan iti tulong dagiti nadidigra babaen ti liderato ni Gobernador Imee Marcos ken iti pannakitinnulong dagiti ahensia ti gobierno, NGOs ken dagiti negosiante ken pribado a tattao. Malaksid kadagiti family food packs, adda pay generator sets a naibunong kadagiti nasulinek a barangay a dinuprak ti bagyo, libre a tawag, medisina ken check-up kadagiti agsakit maigapu iti bagyo, ken adda pay libre a pagluganan kadagiti sumagmamano a rota iti nadumaduma nga ili, libre a charging stations iti kapitolio ken iti dadduma pay a munisipio ken barangay nga adda generator-na. Itay Agosto 25 a pannakasursurat daytoy, umaboten iti nasurok a maysa bilion a pisos ti balor dagiti nadadael a sanikua, mula, dingo ken iti impraestruktura gapu iti panangsaplit ni Bagyo Ineng iti Amianan a Luzon. (Leilanie G. Adriano)
(Naipablaak iti Bannawag, Septiembre 7, 2015 a bilang.)
Subscribe to: Post Comments (Atom)


text:
August 29, 2016
Panagala iti Arasa
PANAGALA ITI ARASA. Ak-akasen ni Joel Carillo, maysa a mangngalap iti Caroan, Gonzaga, Cagayan, ti tillem nga impakatna iti karayan. Daytoy ti masansan nga us-usaren dagiti agal-ala iti arasa (rasa). Ikkanda iti appan iti tengngana sa akasenda kalpasan ti sumagmamano a minuto. Ngem saan laeng a dadakkel nga arasa ti maal-ala ti tillem. Uray met dagiti babassit (wenno an-annak) nga aw-awaganda iti rissing a mailako iti P2 agingga iti P8 segun iti kadakkelna. Malaksid iti tillem, us-usarenda met ditoy ti tallakeb wenno attak a pagala iti arasa. (Roselyn C. Campano)
(Naipablaak iti Bannawag, Septiembre 5, 2016 a bilang.)
Baro nga opisial ti GUMIL UNP, nagsapata
Napili dagiti baro nga opisial ti GUMIL UNP (Gunglo Dagiti Mannurat nga Ilokano iti University of Northern Philippines) idi Marso 18, 2016 iti Guestel Function Hall ti University of Northern Philippines, Vigan City kalpasan a nagngudo ti termino ni Wendelyn Castaneda, dati a pangulo ti GUMIL UNP.
Dagiti sumaganad ti baro nga opisial: John Argee Puller (presidente), Christian Yadao (bise-presidente), Kay Denise Valera (sekretaria) Prince Levi Agbisit (tesorero), Jhoelle Tacadena (auditor), Kristine Lagasca (business manager), Gerone Vince Gazmen (PRO), ken dagiti direktor: Ma. Angela Tatson, Judy Ann Haban, ken Celina Rambuangga.
Ni Dr. Santiago Reolalas ti agpaay a mammagbaga.
Nangrugi ti panagtakem dagiti opisial iti panaglukat ti klase itay Agosto.
Sanga ti GUMIL Ilocos Sur ti GUMIL UNP, nga adda met iti salinong ti Center for Ilokano Studies (CIS) nga imatonan ni Dr. Remigio L. Obrero. (Alma Campos-Somera)
(Naipablaak iti Bannawag, Septiembre 5, 2016 a bilang.)
‘Agri Mapping,’ maipakat tapno ammo dagiti mannalon ti imulada
Kalikaguman ni Agriculture Secretary Manny Piñol a magibusanen ti panagpugpugto ti kaaduan a mannalon no ania ti imulada iti bangkag wenno talonda babaen ti panangitudo kadagiti lugar iti pagilian nga umisu a para iti partikular a mula.
Kuna ni Piñol a mangiwaywayaten ti departamento iti National Color Code Agriculture and Fisheries Map tapno maitudo dagiti partikular a lugar iti pagilian segun iti klase ti daga ken klima iti daytoy nga agbalin a pagbasaran ti mannalon no ania a mula ti mabalin a pagganaran tapno masigurado ti kaadda ti umdas a mapataud a taraon ken mayadu ti apit iti agrikultura iti pagilian.
Kuna ni Piñol a gapu ti kinaawan ti kastoy a mapa iti pagilian, maysa a panagpugpugto kadagiti mannalon a Filipino no ania ti imulada ta saan nga ammo dagitoy no ania a mula ti umisu la unay a para iti kita ti daga dagitoy, isu nga agek-eksperimento laengen dagitoy a pakabusbosan ti adu a tawen, kuarta ken bannog.
Kuna ti sekretario a nagbalin a kastoy ti kasasaad dagiti mannalon gapu iti kinaawan a pannarabay ti gobierno. Innayonna a saan pay nga ammo dagiti mannalon no ania a klase ti daga ti adda kadagiti talon wenno bangkagda.
(Naipablaak iti Bannawag, Septiembre 5, 2016 a bilang.)
Kuna ni Piñol a mangiwaywayaten ti departamento iti National Color Code Agriculture and Fisheries Map tapno maitudo dagiti partikular a lugar iti pagilian segun iti klase ti daga ken klima iti daytoy nga agbalin a pagbasaran ti mannalon no ania a mula ti mabalin a pagganaran tapno masigurado ti kaadda ti umdas a mapataud a taraon ken mayadu ti apit iti agrikultura iti pagilian.
Kuna ni Piñol a gapu ti kinaawan ti kastoy a mapa iti pagilian, maysa a panagpugpugto kadagiti mannalon a Filipino no ania ti imulada ta saan nga ammo dagitoy no ania a mula ti umisu la unay a para iti kita ti daga dagitoy, isu nga agek-eksperimento laengen dagitoy a pakabusbosan ti adu a tawen, kuarta ken bannog.
Kuna ti sekretario a nagbalin a kastoy ti kasasaad dagiti mannalon gapu iti kinaawan a pannarabay ti gobierno. Innayonna a saan pay nga ammo dagiti mannalon no ania a klase ti daga ti adda kadagiti talon wenno bangkagda.
(Naipablaak iti Bannawag, Septiembre 5, 2016 a bilang.)
August 24, 2016
SEPTIEMBRE 5, 2016
SARITA
4 Dear Virginia
Norberto D. Bumanglag, Jr.
14 Ni Ditas, ti Balakadko ken Siak
Marlene Tolentino
NOBELA
8 Baknangtan, Kayong! (8)
D.S. Bulong
12 Ti Bastardo (23)
Norberto D. Bumanglag, Jr.
DANIW
6 Arang
Roy V. Aragon
20 Ni Li Po
Ria Rebolledo
47 Daniw a Para Ubbing
Diana Sagario-Macalos
SALAYSAY
18 Adda Met Paraiso a Managan iti Calayan
Roselyn C. Campano
26 Adu a Nateng ti Atiwen ti Pako
Reynaldo E. Andres
KOMIKS
35 Kimar (40)
38 Don Clavio de Ylocos (2)
41 Miks & Tiks
KOLUM
10 Saludsodem ken ni Apo Hues
24 Padasem Daytoy, Kailian
29 Okeyka, Apong
30 Tips
31 Ading Kosinera
33 Kastoy, Kapid, Ditoy Hawaii
PAGLINGLINGAYAN
44 Showbiz
47 Agkatawa ti Mayat
48 Sinniriban
48 Sapukas
48 Sudoku
DADDUMA PAY
2 Ti Makunami
3 Tao, Lugar, Pasamak
9 Netizone
16 Biag ni Ilokano
17 Siled ti Kararag
21 Mailisim Met Dagiti Agbasbasa nga Ubbing iti Stress
22 Sarita a Para Ubbing
23 Idi Un-unana a Panawen
28 Panangpakalma iti Taraken nga Aso Bayat ti Panangdigos iti Daytoy
32 Ammuem Pay Dagitoy
34 “O Nadalus a Siled…”
43 Ti Gasatmo Ita a Lawas
46 Dagiti Pabula ni Aesop
August 21, 2016
Apon ti Kannaway
APON TI KANNAWAY. Iti alas singko media agingga iti alas sais iti malem, maawis ti imatang dagiti biahero ket agsardengda iti panagbiaheda tapno buyaenda ti panaglabas ken panagapon ti bunggoy ti kannaway iti paset ti Sta. Maria ken Centro 7, Claveria, Cagayan. Nupay iti biang dagiti mannalon, parikutda dagiti adu a kannaway gapu iti pannakadadael dagiti raepda a baddebaddeken dagiti kannaway iti panagsapulda iti kanenda. (Ridel T. Cabulisan)
(Naipablaak iti Bannawag, Agosto 29, 2016 a bilang.)
Maipabalon ken ni Presidente Marcos
MAIPABALON KEN NI PRESIDENTE MARCOS. Ni Magdalena Gamayo, 93, ti Pinili, Ilocos Norte, ti mangisagsagana ita, kaduana dagiti padana a mangngabel iti nasao nga ili, iti abel a puraw nga ules ken supot ti pungan a para ken ni Presidente Ferdinand E. Marcos a maitabon iti mabiit iti Libingan ng mga Bayani, kas inkeddeng ni Presidente Rodrigo Duterte. “Maragsakanak ta siak ti napili a mangaramid iti maipabalon ngem maladingitanak met ta kasla agar-aramidak manen iti maipabalon kadagiti tattao a napateg kaniak iti biag,” kinuna ‘toy “sibibiag a gameng ti pagilian” (2012 National Living Treasure Awardee) iti benneg ti panagabel, iti pannakalagipna a kastoy met laeng ti inaramidna idi pimmusay ti balasangna ken ti kaingungotna iti biag. (Freddie G. Lazaro)
(Naipablaak iti Agosto 29, 2016 a bilang.)
August 20, 2016
14 a libro nga Ilokano, mayalnag iti 2nd Ilokano Book Fair
Sangapulo ket uppat a libro nga Ilokano ti mayalnag iti “Libro Ilokano 2016: 2nd Ilokano Book Fair” a maangay inton Agosto 26-27, 2016 iti University of the Philippines Baguio iti Baguio City. Maipapan dagitoy iti piksion, daniw, literatura a para ubbing ken komiks nga Ilokano, ken kaaduan kadagitoy ti impablaak dagiti independent publisher manipud iti Kailokuan.
Pagtinnulongan nga iwayat ti GUMIL Filipinas ken UP Baguio, iti pannakitinnulong ti National Book Development Board, Manila Bulletin ken Bannawag magazine, mairaman kadagiti aktibidad dagiti lektiur iti panagipablaak ken panagipatarus ken panagsurat ken panangisuro iti Literatura nga Ilokano. Naawis nga aglektiur dagiti mannurat nga Ilokano a da Cles B. Rambaud, Neyo Mario E. Valdez, Aileen R. Rambaud, Anna Liza M. Gaspar ken Joel B. Manuel.; idinto a da Edgar Calabia Samar ken Allan Popa, agpada a mannursuro iti Ateneo de Manila University, dagiti naawis a mannurat a Tagalog.
Manamnama met nga ilako dagiti kangrunaan a bookstore ken publisher iti pagilian dagiti kapipintasan a libroda: maipapan iti piksion ken edukasion.
Maawis dagiti interesado a publisher ken autor a makipaset iti book fair, ken dagiti estudiante ken mannursuro a dumar-ay kadagiti maiwayat a lektiur. Maiwayat ti book fair iti Student-Alumni Complex Lobby iti UP Baguio idinto a maangay dagiti lektiur iti Abraham Sarmiento Hall ti unibersidad.
Para kadagiti interesado a publisher nga aglako iti book fair ken kadagiti mannursuro iti literatura a dumar-ay kadagiti lektiur, makiuman ken ni Junley L. Lazaga, Chairperson, Dept. of Language, Literature and the Arts ti UP Baguio iti 0925 858 6539 ken/wenno bisitaen ti Libro Ilokano 2016 events page iti Facebook. (AST)
(Naipablaak iti Bannawag, Agosto 29, 2016 a bilang.)
AGOSTO 29, 2016
SARITA
4 Ti Mannalado
Joel B. Manuel
14 Kaamaan
Juan B. Quimba
NOBELA
8 Ti Bastardo (22)
Norberto D. Bumanglag, Jr.
12 Baknangtan, Kayong! (7)
D.S. Bulong
DANIW
6 “Uray Pay Ngata Adda Kainnagawko…”
Arnold C. Baxa
47 Daniw a Para Ubbing
Jimmy R. Agustin
SALAYSAY
18 Ania Ngamin, Aya, ti Gayyem?
Virginia A. Duldulao, Ph.D.
26 Di Unay Nabangsit ti Takki ti Baboy No Pakanem iti Daytoy a Mais
Reynaldo E. Andres
KOMIKS
35 Don Clavio de Ylocos (1)
38 Kimar (39)
41 Miks & Tiks
KOLUM
10 Saludsodem ken ni Apo Hues
17 Dear Doc
23 Haytek!
24 Padasem Daytoy, Kailian
29 Okeyka, Apong
30 Tips
31 Ading Kosinera
33 Kastoy, Kapid, Ditoy Hawaii
PAGLINGLINGAYAN
44 Showbiz
47 Agkatawa ti Mayat
48 Sinniriban
48 Sapukas
48 Sudoku
DADDUMA PAY
2 Ti Makunami
3 Tao, Lugar, Pasamak
9 Netizone
16 Biag ni Ilokano
20 Nasken Koma a Mapaadda: Positibo a Kasasaad ti Pagadalaan
21 Siled ti Kararag
22 Panangsursuro iti Uken iti Rumbeng a Pagrugitanna
28 Idi Un-unana a Panawen
32 Ammuem Pay Dagitoy
34 Agrurutap Dagiti Trabahom, Manang?
43 Ti Gasatmo Ita a Lawas
46 Dagiti Pabula ni Aesop
August 16, 2016
Hidilyn Diaz, silver medalist iti Rio Olympics
Kalpasan ti 20 a tawen nga awan nayaw-awid dagiti Filipino nga atleta iti pannakipartisiparda iti Olimpiada, inyalat ni Hidilyn Diaz ti pirak a medalia iti women’s weightlifting 53 kg. division iti Rio Olympic Games iti pagilian a Brazil.
Ni met laeng Diaz, 25, tubo iti Zamboanga City, ti umuna a babai nga atleta manipud iti Filipinas a nakayawid iti medalia.
Saan ketdi a di naglasat ni Diaz iti adu a pannakapaay sakbay a naragpatna ti arapaapna a medalia uray bronse laeng koma. Agtawen laeng iti 17, ken isu pay ti kaubingan a lifter, idi makisalip iti Beijing Olympics idi 2008 ket isu ti maika-10 iti ranggo kadagiti 12 a nagbabalubal.
Napan manen nakisalip iti London Olympics idi 2012 ngem saanna a naileppas ti pannakilabanna ta napaay iti ‘clean and jerk.’
Ni Diaz ti maikalima nga atleta a Filipino a nakayawid iti medalia manipud pay idi 1964 ken maikatlo a nakayawid iti silver medal. Dagiti dua a sabali: da Anthony Villanueva iti Tokyo Olympics 1964 ken Mansueto Velasco iti Atlanta Olympics 1996.
Sipud rinugian ti Filipinas ti makipartipar iti Olimpiada dandanin maysa a siglo ti napalabas, maika-10 pay laeng ni Diaz a nakayawid iti medalia.
Malaksid iti awan-buisna a P5-milion a premiona manipud iti gobierno ti Filipinas, maipaayan pay ni Diaz, naggapu iti nakurapay a kaamaan, iti libre a tuition fees iti ania man nga state university a pagbasaanna, ken adda payen nangikari kenkuana iti libre a house and lot.
Saan a ti weightlifting ti nangnamnamaan ti Filipinas iti medalia iti Rio Olympics no di ket iti boksing. Ngem maysa a babai, iti kinatao ni Diaz, ti nangparimat iti Filipinas iti Olimpiada idiay Brazil.
(Naipablaak iti Bannawag, Agosto 22, 2016 a bilang.)
Eleksion ti GMM: Agosto 21
Maangay ti eleksion ti GUMIL Metro Manila, gunglo dagiti mannurat nga Ilokano iti Kamanilaan, iti daytoy Agosto 21, iti panangsangaili da agkaingungot a Dionisio S. Bulong ken Eden Cachola-Bulong iti pagtaengan dagitoy iti 14 Ayungin Street, Cadaing Village, Talipapa, Quezon City.
Agtakem dagiti mabotosan nga opisial iti interim a kapasidad. Kas mayannurot iti naamendaran a Constitution and By-Laws ti GUMIL Filipinas a pannakaina ti GMM, maiwayat ti sinkronisado nga eleksion dagiti amin a sanga ti GF iti uray nga aldaw ti Abril 2017. Maiwayat met ti eleksion ti GF iti maikatlo nga aldaw ti Dap-ayan 2017 ti GUMIL Filipinas. Agtakem dagiti mabotosan nga opisial iti dua a tawen.
Malaksid iti eleksion, maangay pay ti miting ti GMM tapno mapagsasaritaan ti pannakarambak ti Maika-50 nga Anibersario ti GMM iti daytoy Disiembre 11, 2016. (Michael S. Naidas)
(Naipablaak iti Bannawag, Agosto 22, 2016 a bilang.)
Agtakem dagiti mabotosan nga opisial iti interim a kapasidad. Kas mayannurot iti naamendaran a Constitution and By-Laws ti GUMIL Filipinas a pannakaina ti GMM, maiwayat ti sinkronisado nga eleksion dagiti amin a sanga ti GF iti uray nga aldaw ti Abril 2017. Maiwayat met ti eleksion ti GF iti maikatlo nga aldaw ti Dap-ayan 2017 ti GUMIL Filipinas. Agtakem dagiti mabotosan nga opisial iti dua a tawen.
Malaksid iti eleksion, maangay pay ti miting ti GMM tapno mapagsasaritaan ti pannakarambak ti Maika-50 nga Anibersario ti GMM iti daytoy Disiembre 11, 2016. (Michael S. Naidas)
(Naipablaak iti Bannawag, Agosto 22, 2016 a bilang.)
August 13, 2016
AGOSTO 22, 2016
SARITA
4 Ubbog
Rolando A. Seguro, Jr.
14 Iti Likudan ti Amin
Ernesto L. Bisquera
NOBELA
8 Baknangtan, Kayong! (6)
D.S. Bulong
12 Ti Bastardo (21)
Norberto D. Bumanglag, Jr.
DANIW
6 Isakemko Isuna
Joel B. Manuel
47 Daniw a Para Ubbing
Levita Baldugo-Baclig
SALAYSAY
18 “Siak, Remy, Awan Lakayko”
Remedios S. Tabelisma-Aguillon
26 Agmulatayo iti Amarilio a Laya
Reynaldo E. Andres
KOMIKS
35 Kimar (38)
38 Lam-ang (151)
41 Miks & Tiks
KOLUM
10 Saludsodem ken ni Apo Hues
17 Dear Doc
23 Haytek!
24 Padasem Daytoy, Kailian
29 Okeyka, Apong
30 Tips
31 Ading Kosinera
33 Kastoy, Kapid, Ditoy Hawaii
PAGLINGLINGAYAN
44 Showbiz
47 Agkatawa ti Mayat
48 Sinniriban
48 Sapukas
48 Sudoku
DADDUMA PAY
2 Ti Makunami
3 Tao Lugar Pasamak
9 Netizone
16 Biag ni Ilokano
20 Ipategtayo Koma ti Matematika!
21 Kasano a Mapaksiat ti Angpas?
22 Siled ti Kararag
28 Idi Un-unana a Panawen
32 Ammuem Pay Dagitoy
34 Palagip iti Panangtaming iti Taraon
43 Ti Gasatmo Ita a Lawas
46 Dagiti Pabula ni Aesop
August 7, 2016
Kuarta Manipud iti Uong
KUARTA MANIPUD ITI UONG. Dakkel met ti pamastrekan babaen ti panagpatubo iti uong (Oyster mushroom), kas ipaneknek daytoy nga ina a taga-Sitio Abkir, Barangay Suyo, Dingras, Ilocos Norte a mangiraprapin iti uggorna nga ubing (saanna nga anak) tapno apitennan dagiti nataenganen nga uong ket ilakona iti agur-uray a gumatang. Gapu ta lalayusen daytoy a lugar, napanunot dagiti agarup 20 a residente ditoy a benepisiario iti 4Ps (Pantawid Pamilya Pilipino Program) ti agsanay no kasano ti agpatubo iti uong iti babaen ti Department of Agriculture ken ti Department of Social Welfare and Development, ken iti pannakitinnulong ti gobierno lokal ket naikkanda iti gundaway nga agpuonan. Ita, addaanen dagitoy iti agarup 1,500 a fruiting bags a naaramid babaen ti panagusarda iti napagtitipon a garami ket naisupot dagitoy ken maibitin a kas iti adda iti ladawan sa matudokan iti semilia ti uong. Kalpasan ti sumagmamano nga aldaw, mabalinen dagitoy nga ilako ket agbalin a nayon ti pamastrekanda iti inaldaw. (Leilanie G. Adriano)
(Naipablaak iti Bannawag, Agosto 15, 2016 a bilang.)
Inkapilitan nga ROTC, panggep nga isubli ti gobierno ni Duterte
Panggep ti administrasion ni Presidente Duterte ti pannakaisubli ti inkapilitan a panagsanay dagiti agad-adal iti babaen ti Reserve Officers’ Training Corps (ROTC) tapno maimula kadakuada ti disiplina ken panagayat iti pagilian iti baet ti pangta ti droga iti kagimongan.
Kas kuna ni Chief Presidential Legal Counsel Salvador Panelo, inaprobaran itay nabiit ni Presidente Rodrigo Duterte ti diaya a mamagbalin nga inkapilitan manen ti panangala iti programa ti ROTC para kadagiti estudiante iti kolehio.
Kuna ni Panelo a nasken a maisubli ti ROTC ta napukawen dagiti agtutubo ti disiplina, ken adun kadakuada ti nailuod iti droga ken awanen kadakuada ti espiritu ti panagayat iti pagilian.
Mainaig itoy, kinuna ni Panelo a napagnunumuan ti pannakaamendar ti linteg a namagbalin nga opsional iti ROTC tapno agbalinen daytoy nga inkapilitan.
Maysa a programa iti panagsanay a kas militar, nagbalin a saan nga inkapilitan ti ROTC iti babaen ti dua-tawen a National Service Training Program (NSTP) Act idi 2011 gapu kadagiti adu a kaso ti hazing iti ikub ti ROTC.
(Naipablaak iti Bannawag, Agosto 15, 2016 a bilang.)
Kas kuna ni Chief Presidential Legal Counsel Salvador Panelo, inaprobaran itay nabiit ni Presidente Rodrigo Duterte ti diaya a mamagbalin nga inkapilitan manen ti panangala iti programa ti ROTC para kadagiti estudiante iti kolehio.
Kuna ni Panelo a nasken a maisubli ti ROTC ta napukawen dagiti agtutubo ti disiplina, ken adun kadakuada ti nailuod iti droga ken awanen kadakuada ti espiritu ti panagayat iti pagilian.
Mainaig itoy, kinuna ni Panelo a napagnunumuan ti pannakaamendar ti linteg a namagbalin nga opsional iti ROTC tapno agbalinen daytoy nga inkapilitan.
Maysa a programa iti panagsanay a kas militar, nagbalin a saan nga inkapilitan ti ROTC iti babaen ti dua-tawen a National Service Training Program (NSTP) Act idi 2011 gapu kadagiti adu a kaso ti hazing iti ikub ti ROTC.
(Naipablaak iti Bannawag, Agosto 15, 2016 a bilang.)
‘Endo’ iti gobierno, maisardeng koma metten
Ginutigot ni Senate Minority Leader Ralph Recto ti administrasion a gibusan metten daytoy ti kontraktualisasion ti 120,000 nga empleado iti gobierno.
Kas kuna ti senador, saan a nasayaat a kitaen a di aramiden daytoy ti gobierno idinto a naiget ti ballaagna iti pribado a sektor nga isardengnan ti kontraktualisasion.
Kuna pay ni Recto a kas kaadu dagiti kameng ti Armada ti Filipinas dagiti kasual nga agtrabtrabaho iti gobierno ket masapul laeng a mabukitkit metten no ania ti kasasaadda.
Iti panangpattapatta ti Civil Service Commission idi 2010, adda 21,315 a contractual workers. Saan pay a mairaman ditoy dagiti masusuelduan iti babaen ti Maintenance and Other Operating Expenses (MOOE) dagiti ahensia ti gobierno.
(Naipablaak iti Bannawag, Agosto 15, 2016 a bilang.)
Kas kuna ti senador, saan a nasayaat a kitaen a di aramiden daytoy ti gobierno idinto a naiget ti ballaagna iti pribado a sektor nga isardengnan ti kontraktualisasion.
Kuna pay ni Recto a kas kaadu dagiti kameng ti Armada ti Filipinas dagiti kasual nga agtrabtrabaho iti gobierno ket masapul laeng a mabukitkit metten no ania ti kasasaadda.
Iti panangpattapatta ti Civil Service Commission idi 2010, adda 21,315 a contractual workers. Saan pay a mairaman ditoy dagiti masusuelduan iti babaen ti Maintenance and Other Operating Expenses (MOOE) dagiti ahensia ti gobierno.
(Naipablaak iti Bannawag, Agosto 15, 2016 a bilang.)
August 6, 2016
AGOSTO 15, 2016
SARITA
4 Kontraktual
Mark Anthony Ganotice
NOBELA
8 Ti Bastardo (20)
Norberto D. Bumanglag, Jr.
12 Baknangtan, Kayong! (5)
D.S. Bulong
DANIW
6 Daytoy Manggak
Daniel L. Nesperos
47 Daniw a Para Ubbing
Marlyn Garcia-Del Rosario
SALAYSAY
14 Canada, ti Baro a Hawaii Dagiti Ilokano
Imelda Duque Toledo
26 Rey Andres
Reynaldo E. Andres
KOMIKS
35 Kimar (37)
38 Lam-ang (150)
41 Miks & Tiks
KOLUM
17 Saludsodem ken ni Apo Hues
20 Dear Doc
23 Haytek!
24 Padasem Daytoy, Kailian
29 Okeyka, Apong
30 Tips
31 Ading Kosinera
33 Kastoy, Kapid, Ditoy Hawaii
PAGLINGLINGAYAN
44 Showbiz
47 Agkatawa ti Mayat
48 Sinniriban
48 Sapukas
48 Sudoku
DADDUMA PAY
2 Ti Makunami
9 Netizone
10 Tao, Lugar, Pasamak
16 Biag ni Ilokano
19 Siled ti Kararag
21 Digdigosem ti Pusam?
22 Rumbeng a Nalinteg a Tao ni Apo Prinsipal
28 Idi Un-unana a Panawen
32 Ammuem Pay Dagitoy
34 Ania Dagiti Isagana Sakbay ti Kalamidad?
43 Ti Gasatmo Ita a Lawas
46 Dagiti Pabula ni Aesop
August 2, 2016
Suka ken Basi ti Bangui
SUKA KEN BASI TI BANGUI. Daydaywen dagiti biahero daytoy a pagaramidan iti suka ken basi iti Bangui, Ilocos Norte. Nakaro wenno naingel ngamin dagiti sukada ken naimas ti basida. Natalged iti salun-at ta saanda nga agusar iti kemikal. Magatang laeng dagitoy iti duapulo ket lima a pisos kada litro. Adda pay pasurot wenno nayonna no adu ti gatangen. (Ridel T. Cabulisan)
(Naipablaak iti Bannawag, Agosto 8, 2016 a bilang.)
Lektiur iti panagipablaak, kdp., mairaman iti 2nd Ilokano Book Fair
Mairaman kadagiti aktibidad iti “Libro Ilokano 2016: 2nd Ilokano Book Fair” a maangay inton Agosto 26-27, 2016 iti University of the Philippines Baguio dagiti lektiur iti panagipablaak, panagipatarus, panagsurat, ken panangisuro iti Literatura nga Ilokano.
Naawis nga aglektiur dagiti nadumaduma nga autor dagiti libro a Filipino ken Ilokano.
Pagtinnulongan nga iwayat ti GUMIL Filipinas (GF) ken ti University of the Philippines Baguio ti book fair, iti pannakitinnulong ti sumagmamano nga ahensia ti gobierno maipapan iti panagilibro ken lengguahe.
Tampok iti daytoy a gannuat ti pannakailako dagiti libro nga Ilokano nga impablaak ti GF ken dadduma pay nga independent publisher; kasta met a mayalnag ti sangapulo ket uppat (14) a libro iti piksion, sarita a para ubbing, daniw, ken komiks nga Ilokano.
Manamnama met nga ilako dagiti kangrunaan a bookstore ken publisher iti pagilian dagiti kapipintasan a libroda maipapan iti piksion ken edukasion.
Maawis dagiti interesado a publisher ken autor a makipaset iti book fair, kasta met dagiti estudiante ken mannursuro a dumar-ay kadagiti maiwayat a lektiur. Maangay ti book fair iti Student-Alumni Complex Lobby iti UP Baguio idinto nga iti Abraham Sarmiento Hall ti nasaounibersidad dagiti lektiur.
Para kadagiti interesado, makiuman ken ni Junley L. Lazaga, Chairperson, Dept. of Language, Literature and the Arts ti UP Baguio iti junleylazaga@gmail.com ken/wenno bisitaen ti Libro Ilokano 2016 events page iti Facebook. (AST)
(Naipablaak iti Bannawag, Agosto 8, 2016 a bilang.)
Subscribe to: Posts (Atom)


text:
Makan a la Pinoy: Lames a tinudok ti baraniw
Ni BRENDA S. DACPANO
www.nordis.net
Cream dory a lames ti inusar ko ditoy ken tzatziki dip (Greek yogurt dip) ti inaramid ko a sawsawan. Mabalin nga usaren ditoy ti giniling a karne ti baboy wenno manok. Uray ania a klase ti lames/ikan ket mabalin nga usaren ditoy, nasken laeng nga ikkaten dagiti siit na.
Ramen:
1 kilo a cream dory fillet, tinadtad
1 ½ tasa a bread crumbs
1 kutsara a tinadtad a wansoy/cilantro
2 ngipen a bawang, tinadtad
1 sibuyas, tinadtad
Asin ken paminta a pangtimpla
2 itlog
2 tasa nga arina
10 ungkay ti baraniw (lemon grass)
Mantika a pangprito (deep frying)
Preparasyon:
1. Tadtaden dagiti ramen: lames, wansoy, bawang ken sibuyas. (Agusar ti food processor no adda.)
2. Paglaoken ti giniling/tinadtad a lames, sibuyas, bawang, wansoy, asin ken paminta. Ilaok met ti 1 nga itlog ngem ibati ti maysa para iti egg wash. Ilaok ti kaguddua tasa a bread crumbs ngem ibati ti maysa a tasa para iti breading/crust.
3. Bugguan, paik-ikan ken puteden ti barniw iti agarup 4 a pulgada manipud iti puon. Narnaren ti puon ti baraniw tapno rumuar ti banglo daytoy intono maluto.
4. Mangbukel ti sangakutsara wenno dakdakkel bassit a fish mixture, pekkelen ken itudok ditoy ti baraniw. Aramiden a kasla lollipop wenno popsicle. Uliten daytoy aginggana maporma ken matudok amin.
5. Ibukbok ti bread crumbs iti pinggan. Batilen ti maysa nga itlog ken ikabil iti maysa pay a pinggan. Iti sabali a pinggan, ikabil ti arina. Usaren dagitoy a pangideppelan ti fish lollipop. Ideppel ti lollipop iti arina ken ideppel iti binatil nga itlog santo ipatulid iti bread crumbs.
6. Ipapudot ti mantika iti pariok. Ditoy nga iprito dagiti lames a tinudok ti baraniw ken naideppel iti breading.
7. Idasar a napudot a kakuyog ti sawsawan a sweet-sour sauce, soy sauce a naperresan ti kalamansi wenno tzatziki dip. (Kitaen ti resipe iti Nordis October 9, 2011 wenno ditoy a link http://www.nordis.net/?p=10724). # nordis.net


text:
Ania ti Kuna ti Biblia Maipapan iti Arak? Basol Kadi ti Panaginum iti Arak?
Sungbat ti Biblia
Saan a basol ti kalkalainganna a panaginum iti arak. Ibagbaga ti Biblia a ti arak ket sagut ti Dios a mangparagsak iti biag. (Salmo 104:14, 15; Eclesiastes 3:
Imminum ni Jesus iti arak bayat ti kaaddana ditoy daga. (Mateo 26:29; Lucas 7:
Peggad ti nalabes a panaginum
Nupay ibagbaga ti Biblia dagiti nasayaat nga epekto ti arak, kondenarenna ti nalabes a panaginum ken panagbartek. Isu a no kayat ti maysa a Kristiano ti uminum, aginum ngem kalalainganna laeng. (1 Timoteo 3:8; Tito 2:
Dadaelenna ti panagpampanunot ken panagdesision. (Proverbio 23:29-
35) Ti nabartek a tao dina matungpal ti bilin ti Biblia nga “iparangyo ti bagbagiyo a maysa a sakripisio a sibibiag, nasantuan, makaay-ayo iti Dios, maysa a sagrado a panagserbi buyogen ti pannakabalinyo nga agrason.”—Roma 12:1.
Ti nalabes a panaginum pukawenna ti bain ken determinasion nga agaramid iti umiso.—Oseas 4:11; Efeso 5:18.
Agresulta iti nakaro a sakit ken kinapanglaw.
—Proverbio 23:21, 31, 32.
Kagura ti Dios ti sobra a panaginum ken panagbartek.—Proverbio 23:20; Galacia 5:
19- 21.
Kasanom a maibaga a sobran?
Makuna a sobran ti nainum ti maysa a tao no isu ket agprobokar wenno dangrannan ti sabsabali. Sigun iti Biblia, madlaw a nabartek ti maysa a tao, saan nga iti pannakaawan ti puotna, no di ket makita iti tigtignayna, kas iti saanna a pannakakontrol iti bagi, agibar-ibar, mangkarkarit, wenno saan a nalawag ti panagsaona. (Job 12:25; Salmo 107:27; Proverbio 23:29, 30, 33) Uray dagidiay dida kayat ti mabartek ket mabalin a “madagsenan iti nalabes . . . a panagin-inum” ken apitenda ti saan a nasayaat nga ibunga dayta.—Lucas 21:34, 35.
Naan-anay a panangliklik
Ibaga met ti Biblia dagiti gundaway a liklikan a naan-anay dagiti Kristiano ti panaginum iti arak:
No adda maitibkol.—Roma 14:21.
No ti panaginum salungasingenna ti linteg ti lugar a pagnanaedan ti maysa.—Roma 13:1.
No di makontrol ti maysa ti panaginumna iti arak. Dagiti alkoholiko wenno nalabes ti panaginumda iti arak masapul a situtulokda a mangaramid iti dakkel a panagbalbaliw.—Mateo 5:
29, 30.


text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Job 42:1-17
42 Ket ni Job simmungbat ken Jehova ket kinunana:2 “Naammuak a kabaelam nga aramiden amin a bambanag,+Ket awan ti kapanunotan a saanmo a kabaelan a ragpaten.+3 ‘Siasino daytoy a mangliblibeg iti pammatigmaan nga awanan pannakaammo?’+Gapuna nagsaoak, ngem saanko idi a maaw-awatanBambanag a nakaskasdaaw unay kaniak, isuda a saanko nga ammo.+4 ‘Dumngegka, pangngaasim, ket siak agsaoakto.Saludsodanka, ket pakaammuannak.’+5 Iti alimadamad nangngegko ti maipapan kenka,Ngem ita ti bukodko a mata makitanaka.6 Dayta ti makagapu a mangaramidak iti panangibabawi,Ket agbabawiak+ iti tapok ken dapdapo.”7 Ket naaramid kalpasan a sinao ni Jehova dagitoy a sasao ken Job, a ni Jehova kinunana ken Elifaz a Temanita:“Ti ungetko bimmara a maibusor kenka ken iti dua a kakaduam,+ ta saankayo a nagsao iti napudno+ maipapan kaniak kas iti panagsao ni adipenko a Job.8 Ket ita mangalakayo maipaay kadakayo iti pito a toro ken pito a kalakian a karnero+ ket mapankayo ken adipenko a Job,+ ket masapul a mangidatonkayo iti mapuoran a sakripisio maigapu kadakayo a mismo; ket ni met laeng Job nga adipenko ikararagannakayto.+ Ti rupana laeng ti awatekto tapno saanko nga aramiden kadakayo ti nakababain a kinamaag, ta saankayo a nagsao iti napudno maipapan kaniak, kas iti panagsao ni adipenko a Job.”+9 Iti kasta ni Elifaz a Temanita ken ni Bildad a Suhita ken ni Zofar a Naamatita napanda ket inaramidda ti kas iti sinao kadakuada ni Jehova; ket ngarud inawat ni Jehova ti rupa ni Job.10 Ket imbaw-ing ni Jehova a mismo ti kautibo a kasasaad ni Job+ idi nagkararag maigapu kadagiti kaduana,+ ket kas kanayonan rinugian ni Jehova nga ited ti isuamin a kukua idi ni Job, iti mamindua a kaadu.+11 Ket nagtultuloy nga immay kenkuana ti amin a kakabsatna a lallaki ken ti amin a kakabsatna a babbai ken dagidiay amin a sigud a makaam-ammo kenkuana,+ ket rinugianda ti makipangan kenkuana iti tinapay+ iti balayna ken makipagrikna kenkuana ken mangliwliwa kenkuana gapu iti isuamin a didigra nga impalubos ni Jehova a dumteng kenkuana; ket nangtedda kenkuana tunggal maysa iti sangkapisi a kuarta ken tunggal maysa iti balitok a singsing.12 No maipapan ken Jehova, binendisionanna+ ti naud-udi a tungpal ni Job nga ad-adda ngem iti punganayna,+ iti kasta naaddaan iti sangapulo ket uppat a ribu a karnero ken innem a ribu a kamelio ken sangaribu a paris ti bakbaka ken sangaribu nga asna.13 Naaddaan met iti pito nga annak a lallaki ken tallo nga annak a babbai.+14 Ket pinanagananna ti umuna Jemima ket ti nagan ti maikadua Kezia ket ti nagan ti maikatlo Keren-happuc.15 Ket awan babbai a nasarakan a kas kalibnos ti annak a babbai ni Job iti intero a daga, ket ni amada inikkanna ida iti tawid iti nagtetengngaan ti kakabsatda a lallaki.+16 Ket ni Job nagtultuloy a nagbiag kalpasan daytoy iti sangagasut ket uppat a pulo a tawen+ ket nakitana ti annakna ken appokona+—uppat a kaputotan.17 Ket idi agangay natay ni Job, lakay ken napneken iti al-aldaw.+


text:
Eslobakia
(Naibaw-ing manipud iti Slovakia)
Dagiti silpo ti ruar[urnosen | urnosen ti taudan]
Katkategoria:
- Eslobakia
- Dagiti pagilian idiay Europa
- Dagiti naserraan ti daga a pagilian
- Dagiti liberal a demokrasia
- Dagiti estado a kameng ti Kappon ti Europa
- Dagiti estado a kameng ti NATO
- Dagiti estado a kameng ti Kappon para iti Mediteraneo
- Dagiti republika
- Dagiti Eslabo a pagilian ken teritorio
- Dagiti estado ken teritorio a nabangon idi 1993
- Dagiti estado a kameng ti Nagkaykaysa a Pagpagilian


text:
Congratulations kadagiti nangabak!
Thursday, June 28, 2007
Dagiti Nangabak iti TESDA (Maika-2 a Pasalip)
Congratulations kadagiti nangabak!
Wednesday, June 06, 2007
Pinoy: Adipen (Manen!) Iti Bukod Nga
NAKAKAALARMA iti nakadaras la unay a panagadu iti bilang dagiti kaso iti National Labor Relations Commission maikontra kadagiti South Koreans. Ad-adu pay nga amang ti kasoda ngem kadagiti lokal nga agpatpatrabaho. Iti rigatna, kaadduan kadagitoy a biktima dagitoy a ganggannaet ket dagiti professionals, a kas kadagiti tutors, IT Specialist, HRM graduates.
Saan pay laeng a naibilang ditoy dagiti kaso dagiti naabuso iti kalinteganna nga adda iti domestic jobs wenno dagiti nagserbi a kas babaonen, para luto, agtagibalay, para aw-awir, agtagilako ken dadduma pay. Kaaduan kadagitoy iti saanen a nagkamang iti NLRC, gapu iti saan laeng a kinakurang iti ammoda maipapan kadagiti Labor Laws, no di ket kinaawan iti turedda a sumango kadagiti kakastoy a situasion iti biagda.
Nalabit a ti kinaawan iti busbosenda ken iti agpang ti kapanunotanda a didanto met laeng maikaskaso agsipud ta babassitda laeng nga umili. Saan ngamin a maikkat kadagiti babassit nga umili iti kinapateg ti panawen ken ti sangkabassit a kuartada (no adda). Isu nga ikidemda laeng ti rimsua a pinataud iti pannakatagaboda ken pannakaabuso ti kalinteganda a kas mangmangged. Wenno kas iti gagangay a sawen, “ti Dios laengen iti makaammo kadakuada.” Isu a didan busbosen pay ti iggemda a kuarta para laeng iti saanda a namnamaen a bunga iti ilabanda. Napatpategan nga amang no ania iti adda iti dakulap ta addan dayta. Saanen a nasken a mapukaw pay. Itoy a panirigan, ti kalintegan ket ad-adda pay a naabuso.
Anansata, adda dagiti nagtured a nangilaban ti kalinteganda. Ngem ad-adu ti bilang dagiti saan a nakaitured. Itoy a punto, a kinaawan iti tured ket ad-adda pay a ginundawayan dagiti ganggannaet iti inda panagabuso. Lalo la ket ngarud nga imbabada iti saan a nainpropesionalan a pasueldo kadagiti obrero. Ket iti panunot dagitoy a ganggannaet, kabaelanda a gemgeman ni Pinoy iti mismo nga ilina. Kabaelanda a tagaboen ni Pinoy iti mismo a nakaiyanakanna a daga.
Atiw payen ti maysa a security guard nga agsusueldo iti minimum wage dagitoy a professionals. Saan laengen a banag a nakakatkatawa no dipay ket maysan a banag a makapasuron. Napipia pay dagiti aglaklako iti taho, puto ken dagiti agbanbanana cue ta amangan no doble pay iti masapulanda kadayta sapul dagitoya biktima daghiti ganggannaet.
Ti kinaadu dagiti awanan iti trabaho iti gapuna, isu a mapasamak iti panangpetpet iti tadem ti kutsilio. A gagangay met a pakasugatan ken pagsayasayan iti dara.
Apay a saan nga agtignay dagiti agrebbeng kadaytoy? Apay a nga itulok lattan dagitoy nga agrebbeng nga ikuspil dagiti ganggannaet dagiti Pinoy iti mismo nga ilina?
Piman a Pinoy. Adipen iti bukodna nga ili. Ngem apay a di agtignay dagiti makunkuna nga agserserbi kadagiti umili? Apay a di agtignay dagiti mangririenda ti turay ti ili?
Saan laeng a di nainkalintegan a panagpatrabaho ti aramid dagitoy a gangganaet iti pagilian no di ket maibilangen a saanen a makatao nga aramid.
Dagitoy a South Koreans, sueldoanda laeng ti maysa a mannursuro iti Php25.00 iti maysa nga oras wenno duagasut a pisos iti walo nga oras a kas inkeddeng ti linteg nga oras ti panagtrabaho. Nababbaba nga amang daytoy ngem ti naikeddeng a minimum a sueldo a nasurok a duagasut a pisos. Kasta man met laeng ti isueldoda kadagiti IT specialist nga agtrabaho kadagiti call centers ken computer shops, ken kadagiti HRM graduates kadagiti restaurants ken bars. Sabali pay kadagiti obrero kadagiti spa, saloon ken beauty parlors.
Per ora a trabaho. Kontrata iti dua a tawen ti trabaho. Sa manen mai-renew kalpasan nga agpaso ti kontrata. Ngem iti rigatna, adu dagiti obrero nga umabuten iti makatawen wenno dua a tawen iti inda panagtrabaho, kastoy pay laeng iti sasaadenda: ab-ababa ngem iti minimum wage ken kinawan iti benepisio.
Adun dagiti dimlaw, ngem adu latta met ti kimmagat gapu iti kinaawan iti mastrekan.
Kastoy ti kinarigat ti trabaho iti pagilian. Yannan daydi kari a sangapulo a million a trabaho?
Maibilang a panaglabsing iti labor laws ti contractual basis a panagpatrabaho. Ngem isu met iti mapaspasamak. Dagitoy kadi a contractual basis dagiti ganggannaet ti naikari idi a sangapulo a million a trabaho? Dagitoy kadi a pannakaadipen ti naikarti a trabaho ken tapno dumakkel laeng ti datos ti saan a maawatan a datos ti estadistika ti employment?
Piman a Pinoy. No mapan mangged iti sabali a nasion, nasken nga agpatagabo pay daytoy. Sagrapenna amin a pannaakaabuso, iti man pisikal ken mental ken ti homesick. Ngem no adda met iti bukodna a nasion isu latta met nga isu a matagabo ken maabuso kadagiti ganggannaet.
No maaramid dagitoy a gangganaet iti panagabuso kadagiti obrero ditoy pagilian, anianto la ketdi ngatan iti bukodda a nasion?
Piman a Pinoy!
Nakadidillaw ti makunkuna a Korean wave. Nagbatay laeng iti rason nga inda panagiskuela ditoy pagilian. Ngem daytoy a rason ket maysa laeng a nga allilaw. Permanenten iti inda panagnaed.
Iti Siudad ti Baguio, nagadun dagiti negosio dagiti Koreans. Kasta met kadagiti dadduma pay a key cities ti pagilian. Nagduduma ti negosioda. Adu metten dagiti nakagatang kadagiti balbalay ken loteda. Kadagiti dadduma, nagaramatda pay iti dummy tapno maliklikanda ti saritaan a legal maipapan iti inda panagtagikua iti sanikua.
Iti NLRC Baguo, duapulo ket dua iti kinednganda a kaso kontra dagiti South Koreans iti 2006. Adu pay dagiti nakapending a kas. Ngem, dagiti naidarum, timmakiasdan iti siudad. Nakakagteng ti nakaaalarma a situasion iti konseho ket napasamak iti nainget unay a panagadal ken panagsukisok itoy a banag. Ngem agsipud ta dagitoy a maseknan ket gangganaet, ad-adda ngarud a sakupen daytoy ti foreign service ken immigration law ken dagiti polisia ken paglintegan maipapan kadagitoy a gangganaet. Isu nga awan iti naaramidan ti siudad.
Iti rigatna, nakaluklukay la unay dagiti paglintegan iti foreign service. Sa dina pay ammo a protektaran dagiti umilina. No dina maprotektaran dagiti obrero iti bukodna nga ili, anianto la ketdin kadagiti adda iti sabali a nasion? Isu nga adu dagiti maabuso a kakailian nga obrero iti sabali a nasion gapu iti kinaawan iti bael ti foreign service a mangguped uray no iliklik man laeng dagiti kakastoy a pasamak.
Iti ngamin polisia ti gobierno ket agsadsadag laeng iti “pannakatagabo” a saan ket nga agpannuray koma iti “laing, sirib ken teknolohia nga ikut ti human resourcesna. Saan a maiparbeng a tignay a nasken koma nga adalen ken usigen a nalaing dagiti agkalalaing nga economic managers ti pagilian. Saanda koma nga agpannuray kadagiti sapul dagiti OFW ta maysa daytoy a kinakuneng nga aramid no di man kinaadda iti maiduldulin nga asok a nakalluban iti salop ti bukod nga interes ken panggep.
Agpatagabo iti ballasiw taaw. Ket iti naminsan, sipapannakkel pay ti presidente a nangiwaragawag iti panangipatulod kadagiti supermaids! No saan nga agipatulod, agawis kadagiti agpuonan iti legal a negosio. Iti rigatna, adda latta met dagiti sumapit nga agnegosio kadagiti illegal, a kas iti produksion ti maiparit a droga, illegal a call centers (awanan permit ken agaramat kadagiti pirated softwares), kadagiti saan a nairehistro nga eskuelaan. Kaadduanna kadagiti illegal a negosio iti pakapasamakan kadagiti panagabuso kadagiti obrero. Agsipud iti kinalukay unay ti foreign policies ti pagilian, saan a mapengdan iti ad-adda pay a bileg ti “Korean wave” a mangitaneb kadagiti Pinoy.
Sadiay Bacolod City, adda dagiti sumagmamano a kaso ti sexual harassment kontra dagitoy a gangganaet ken dagiti tutors wenno mangisursuro kadagitoy iti eskuelaan. Kadagiti dadduma, ti tutoring ket karaman payen iti panagbalin a “yaya” ken domestic helper. Iti kaso ti sexual harassment, ti pay tutor ti nagsagaba iti “pannakapukaw” ta kalpasan iti daydi a semester, awanen iti mangayat kenkuana nga agisuro. Ngarud, naisardeng met daytoy iti inna panagadal iti abogasia. Ta estudiante daytoy ket ti tutoring laeng ti pangal-alaanna iti pagiskuelana. Adda ti sumagmamano a nangipaay iti tulong-legal kenkuana. Ngem pimmanawen iti pagilian ti abusado a Koreano. Daytoy ti maysa kadagiti abut ti linteg wenno abut dagiti polisia ti gobierno maipapan kadagiti gangganaet. No nakabasol ni gangganaet, mapalubosan a pumanaw iti pagilian a dina man la sinungbatan ti ti nagbasolanna. Ngem no ni Pinoy iti nagbasol iti sabali a pagilian, saan man laeng a maikkan iti due process a kas naituding iti kalintegan ti tao (human rights law). Nagasaten no di agawid a nakalungon.
Saan a kaso iti racial ken wenno foreign relations ti kangrunaa a panggep daytoy a sinurat no di ket ti pannakaidatag ti respeto ti kalintegan ti amin a maseknan. Dayta respeto ket napateg la unay a kadagiti obrero a Pinoy tapno ad-adda pay iti inda panagited iti naan-anay a siribda kadagitoy a ganggannaet no isuda met iti marespeto ken maikkan iti naan-anay ken makapnek a subad iti itedda kadagitoy a gangganaet.
Ngem no awan daytoy a respeto, kasla met dimtengda iti balay nga awan iti as-asinna. Kasla immulida iti balay a nakaliktad ti agdanna. Dimtengda nga iti puntoda ket mangisaknap iti saan a nasayaat a tagipatgen ken panangipakita iti kinaawan iti galad iti nasayaat a sursuro. Isu nga immayda tapno makasursuroda? Nasken ngarud iti inda met panangipaay kadayta a respeto kadagiti obreroda.
Saan koma met a matmaturog iti pansitan ti gobierno kadagiti kaso iti panaglabsing iti labor laws ken panaglabsing iti kalintegan ti tao. Saan a sakopen ti foregn service policy dagitoy a panagabuso. Saan koma liklikan dagitoy a kaso gapu laeng iti foreign relations. Ta gagangay ngamin a maamak ti gobierno a maaddaan iti iti rikki iti relasion ti dua a nasion no ipaay dagiti estrikto a pagannurotan. Isu a nabtak pay ketdi dayta pinggan a losa a nakaisuratan iti naynay a palusot, “isolated case…” A nalaklaka laeng iti mangiwaragawag iti isolated case ngem ti mangipaay iti hustisia. Wenno napatpateg dayta relasion ti dua a nasion ngem dagiti naabuso. Iri rigatna dayta a punto met ti ad-adda a mangimameg iti pannakaabuso, ta maab-abuso la ngaruden isu pay laeng ti agtentekio.
Adu unayen dagiti napasamak a panagabuso. Ket no saan nga agtignay ti gobierno sabali manen a panagadipen ti parikut iti agdama a henerasion a kas iti panagadipen idi panawen ti Kastila, Hapon ken dagiti Amerikano.
Kadagiti kakastoy a panagabuso ket maysa met nga addang iti panangsakop iti maysa a puli. No abusoem ti maysa a puli, ket saan a pumalag wenno saanna nga ikaskaso dayta a panagabuso, ta paset dayta ti kulturana a “hospitality” ken managbabain kadagiti ganggannaet, ad-adda pay nga aramiden dagitoy nga abusado.
Ngamin, iti pannakaabuso ken saan a panagtimek wenno saan man laeng a panangikaskaso ket maibilang met a saan a panangrespeto ti bukod a bagi. Kasano ngarud nga irespetonaka ti ganggannaet no dimo met ammo a protektaran ti bukodmo a bagi?
Kasano ngarud nga irespetonaka ti ganggannaet no di met irespeto ken salakniban ti gobierno dagiti obrerona? Kasano nga irespeto dagitoy a gangganaet dagiti linteg ti pagilian no ti mismo a gobierno ket dina ammo nga irespeto dagiti umilina? Kadagiti dadduma a kaso, ti pay nababa nga umili ti agsagrap iti pannakadillaw ngem kadagiti nagabuso kenkuana. Banag a saan a patas ti timbangan dagiti babassit nga umili ken dagiti nabungkong ti bulsana.
Umanay kadi lattan dayta panagbalin ni Pinay a kas supermaid? Wenno lamiongen wenno patayyeken ti alipuspos dagiti OFW a kabarbaro a banuar ti panawen? Idinto ta adda latta dagiti tignay a no saan a panangsaklot kadagiti dakulap ket panagkaradap dagiti dakulap iti sirok dagiti lamisaan? Adu unayen dagiti dakulap nga agar-arikap iti sirok ti lamisaan nga isu iti nangiduron ken ni obrero iti pader ken mangkammet ti tadem ti kutsilio. Makita dagiti seniales: ti kinauneg ti gayunggayong a nagbaetan ti nangato ken ababa nga umili; ti tamtambutiogan a lakay ket ti rutayrutay nga ubing a nakaiggem iti per-ak a latok ken nakadumog a nakaluspak iti iti abay ti binuntuon a basura a teritorio dagiti dingraw, kuttongit a pusa ken aso a “self supporting.”
Tagabo iti bukodna nga ili ni Pinoy! Ngem kaanonto ti panagtignay? Kaanonto ti panagpatingga ti pannakatagabo?#
Monday, June 04, 2007
Ania, maiparit ti agsao iti Iluko?
KABAYATAN iti yaalsa dagiti rehional a lenguahe kontra iti English, kustounay met ti namsakaan ni Tagalog=P/Filipino iti rehion amianan. Napartak la unay iti inna panagwaras. Kasla apuy a nagkayamkam.
In-inut ti panagrunot ti dila ni Ilokano. Kasla agrungrong. Wenno beggang nga in-inut nga umpaag agingga ipalaiston ti angin ti dapo. Ket iti masungad nga aldaw, maysanto laengen a pakasaritaan. Napait a pakasaritaan. Pakasaritaan a mantsa ti puli. Tumaud ti crisis identity.
No dadduma, ut-utobek a nalaing dagiti rason no apay a napartak ti panagrunot ti Iluko kadagiti key cities iti Amianan:
No ag-Ilukoka, maawatandaka a dagus, aniaman ti lenguahena. Ti Iluko iti pagsasabatan. Ti lenguahe a pagkikinnaawatan. Dagiti di Ilokano, pilitenda iti agsursuro wenno umawat iti Iluko.
Isu a sinursuro ni Pangalatok ti ag-Iluko. Kasta met kadagiti nasurok a sangagasut a tribu iti Cordillera nga addaan iti pinullo a lenguahe. Agsasabatda iti Iluko tapno agkikinnaawatanda. Iluko amin a sao.
Cordilleran Iluko. Highland Iluko a kuna ni kalatakan a historian ken linguista iti siudad, Dr. Morr Pungayan. Katulad la unay ti Cordilleran Iluko ti Iluko dagiti
“Apay mettenen, piman! Madiyo ti agayab-ayab ta nakiumay mit siak!”
“Naimas-imas ti ulokmo ya! Liingenda pay la sika?”
“Win koma a, piman! Ta napadas-padasak mit ti agdigos iti kumamat-kamat a danum!”
“Intakonto manenen a!”
Napukawpukaw, este, dika met ngata a mapukaw, ta nalawag met latta a maawatan ti Cordi Iluko, saan?
Kadagiti tungtongan, Cordi Iluko latta ti mangngegmo, uray iti amin a suli.
1995. Napalabas ti nasurok a maysa a dekada. Nagbaliwen ti pul-oy ti angin. Saanen nga iti Iluko iti pagsasabatan no di ket iti Tagalog=P/Filipino.
“Idi a, wen, agbasakami iti Bannawag tapno makasursurokami nga agsao iti Ilokano (ti terminona, ken generally). Ta di met agkikinnaawatan no di agilokano,” inyisem iti baket iti simmangbayanmi iti dakkel a balay iti Brgy. Brooks Point iti siudad, idi inyam-ammonak ti Ibanag (i-Abulog) a kumparik, a kas mannurat.
Bimmattaway ti agiluko. Immadu dagiti Anggalog. Itoy a panawen, hybrid ti Iluko. Kadagiti agtutubo, narasayen. Ad-adun ti Tagalog. Ket iti sumaruno pay a dekada, wenno ab-ababa pay ngata, ti Tagalogton a kas lingua franca ti siudad.
URDANETA.
“Apay ngay, ket no kai-Ilokanoan met ti Urdaneta? Apay a Tagalog ti saoyo?”
“Adun ti Tagalog sadiay.”
“Insurom met dagiti annakmon?”
Nagkatawa laeng.
No agbakasionda ditoy
“Apay nga isurom ti Tagalog kadakuada ket Ilokanokayo?” inulitko iti naminsan.
“Iparit ti maestrada no agilokanoda! Mamultada pay a!”
Annayko!
“Tapno saandanton a agbeddal, di isuron kadakuada.”
No further comment.
“Pagsilsilawanmi idi tukak, ditoy a lugar. Kataltalonan. Dayta rangtay dita laud, iti sirokna ti pagsayotak iti agsapa sakbay nga innak agiskuela. Kasilpo dayta a karayan ti sabangan idta laud, daydiay rangtay iti abay ti
“Tagalogda met gayam ditoy, papang!” Indillawnan idi nalikmotmin ti akimbaba a kadsaaraan ti mall. Addakamin iti ngato. Serkenmi amin a puesto. Agbuybuyakamin iti ladawan kadagiti paskil kadagiti sinean.
Yos. Naiyaw-awanak, iti kaiistoriak iti napalabas!
“Tagalogda aya?”
“Dimo napansin? Amin a napananta…” Napansin. Idtoy siudad, natayen a balikas dayta nadlaw.
Inserrekko iti department store. Nagintatawarak iti sopa. Agsasaokami latta ti buridekko iti Iluko. Palpaliiwek met ti saleslady. Pagamuan, nagsao iti Iluko ngem nakapsut. Kasla binawina met laeng a dagus iti inna panag-Iluko kalpasan a nagtalangkiaw. Kasla adda kabutengna.
Ti ur-urayek a gundaway a mulmulmulan ti mugingko!
“Apay nga agtag-Tagalogkayo ket Ilokanokayo met? Ilokano met ti
“Patakaran ngamin, kuya. Tagalog ti panagsaomi kadagiti amin a customer.”
“Tapno maawatan amin a kustormeryo, kasta kadi?”
“Wen, kuya.”
Saanakon a nagdamag.
Uray no awan ti gagarak, nagpa-Candonak. Nagpaliiw iti uneg ti mall. Ket natakuatak, a Tagalog ti saludsod no ania ti gatangem.
Iti mabiit, addanton ti mall met dita Narvacan. Mabangon idiay Brgy. Limmansangan. Addanto la ketdi met ti posiblena, ti tagalogization a mapasamak.
Kadagitoy nga eksperiensa, adda ti tallo a kangrunaan a rason no apay a nasaknap la unay ti tagalogization kadagiti key cities.
1. Edukasion. Iparit ti eskuelaan iti panagsao iti Iluko, ngem no Tagalog ket saan
2. komersialismo ken negosio
3. migration
1) EDUKASION. Iparit ti eskuelaan (iti high school) iti agsao iti Iluko. Multa, piso tunggal balikas! (Iti agdama a panawen.)
Nasken nga English wenno Tagalog. Kangrunaanna la unay ti English. Ngem iti panagsasarita, mabalin ti Tagalog wenno English wenno Taglish.
Early martial law days.
Pinadasko idi nga inlaban ti kalintegak nga agsao iti Iluko kadagiti napili a lugar: alley, ground, library, wenno iti ababa a pannao, no saan a madama iti klase. No madama ti klase, speak English! Wenno Tagalog no isu.
Ngem, napaayak. Ngamin, kas panangilawlawag ti Sister Principal, adda pinirmaak a weaver, sakbay a nagenrolak a surotek amin a pagannurotan, reglamento ken pagayatan ti eskuelaan. Binasak nga immuna sakbay a pinirmaak. (Wen, aya.) Iti panangpirmak, immannugotak. Ania pay iti naaramidak? Reglamento ti eskuelaan ti speak English. Nagdadakkel dagiti maisurat iti pader ken iti ngatoen ti pisara.
Awan iti masaok itoy a banag iti eskuela publika.
Idi elementariakami, Iluko ken English ti medium of instruction. Adda pay la idi Iluko a libro, a para kadagiti gred wan.
Iti sekondaria, nanayunan ti dua, naikkatan ti maysa! Ania daytoy?
Maiparit ti Iluko, ngem saan ti Tagalog. Sa ket simmapit pay ti Spanish a subject! (Naikkat a subject idi addaakon iti maikadua a tukad).
Ayyuya ngay? I’d rather speak English than Tagalog! kunak metten a. Mamultaka iti binting. Nangina dayta binting ta maminliman a plete iti kalesa. Wenno nikel laeng ti sangapug-ong a singkamas wenno sangaagpa nga unas a kabukaben iti panagawid a magmagna. Sangakilometro ti watiwat ti
Eksperiensa daytoy a kas estudiante iti private school.
Itoy a punto, agsao wenno agsursuro ti anak iti ganggannaet a sao: Tagalog wenno English wenno isuda a dua. Awitda daytoy nga inda panagsursuro iti balbalayda wenno kadagiti ummongda, tapno adda makasursuroda a naimbag. Tapno agbalinda a fluent.
Iti pamilia, awan ngata ti nagannak a mangiparit wenno manglapped iti anak nga agsao iti English wenno Tagalog no kayatna iti agsao. Ngamin, ammo met dagitoy a nagannak, a mamulta ni anak no agsao iti Iluko iti eskulaan. Isu a bay-anna lattan nga agsaoda iti Tagalog wenno English tapno makasursuroda. Wenno saan, ket korihirenda iti inda panagsao tapno agbalinda ketdi a fluent. Ultimo aso ken pusa ken aniaman a pet, ket English no di man Tagalog ti pannakisarita.
Ta asino koma ti nagannak a mayat a maudi ti anakna iti eskuelaan? Asino met ti nagannak a kayatna ti anakna a maudi wenno iti worst, ket maawagan ti anakna a kuneng, munnel, tabbed, dagmel ken bobo ta dina ammo ti agsao iti Tagalog ken English iti eskuelaan?
Ken, asino ti makapaneknek a ti dina ammo ti agsao iti fluent English ken Tagalog ket kuneng, munnel, tabbed, dagmel ken bobo?
(Saan met ngata a kuneng, munnel, tabbed, dagmel ken bobo dagiti Hapon, Espaniol, Aleman, Frances ken dadduma pay a non-English speaking country, lalo dagiti nararang-ay a nasion. Ngem ni P/Filipino, a maikatlo a kaadduan iti agsasao iti English ket mamirmiraut? Diak a maawatan!)
Itoy a siapel ken situasion, nangurungoren ni Iluko. Nangulitagtagen. Nagkuripaspasen, agingga matayton.
Ngarud, iparit ti eskuelaan ti agsao iti Iluko. Maysa kadagiti dakkel nga ilgat ti pannakatay ti bukod a lenguahe.
No dadduma, mismisuotak ti pasamak: mapantayo iti eskuela tapno agadal ken manayunan iti ammo. Ngem apay itan a mapantayo iti eskuelaan tapno patayentayo met ti bukodtayo a dila? (
Saan kadi nga adda ti dakkel a biddut dita wenno siak iti nagbiddut iti dakkel?
Wenno pudno, ket ngata a, a ti sistema ti edukasion ket pinatayna dagiti rehional a lenguahe? Wenno, ngata a, depektibo ti sistema ti edukasion iti kinaadun dagiti masirib ken maimpluensia a mangtimtimon?
2) KOMERSIALISMO. Idi sakbay a naipatakder ti Shoe Mart iti Baguio, dakkel nga ilgat ti agsasao iti Iluko. Ngem iti isasangbay ti SM, a timmipon iti grupo da Maharlika Livelihood Center, Center Mall, Abanao Square ken Cooyeesan Mall, nakaparpartaken ti panagbassit ti ilgat ti agsasao iti Iluko.
Iti Urdaneta, ti Magic ken CSI mall ket manipud iti
Dagitoy a mall iti nangiyeg kadagitoy a luglugar kadagiti non-Iluko speaking. Natural, Tagalog ti lingua franca. Iti panagtulid ti panawen, ad-addan a narimbawan ti Iluko.
Isu a dikan masdaaw no mapanka iti mall kadagitoy a lugar, no Tagalog iti pannakisaoda kenka, iti dua a rason: a) saanda nga Ilokano; b) reglamento ti management a kas marketing technique.
3) MIGRATION. Dakkel ti ilgat ti migrasion a paset ti tagalogization. Umuna, dagiti non-Iluko speaking nga empleado dagiti mall ken ti pamiliada nga awitda ta adda la ngarud dita ti trabahoda. Maikadua, umad-adu nga umad-adu ti papolasion dagiti Muslim traders ken dadduma pay a non-Iluko speaking traders kadagiti nadakamat a lugar. Ket agsasao met dagitoy ti Tagalog. Dakkel met ti impluensia nga ibunga ti ilgatda. Maikatlo, gapu ta adda ti trabaho a masapulan (kadagiti mall) adu met iti dumayo a makipagnaed, iti dua a rason: agnegosio ken agtrabaho.
Favorable ti komersio ken negosio no adu ti tao. No adu ti komersio ken negosio, adu met ti trabaho, siempre.
Agpaamianan ti tugot ti tagalogization. Napartak la unay iti inna panagsaknap.
Kadagiti laengen tallo nga a nainaganan nga ilgat, ket umanayen a mangpatay ti lenguahe ni saluyot.
No damagem no kasano a lappedan ti tagalogization, saanko a masungbatan dayta. Ngamin, addaanak met iti tallo a rason.
1) diak a nasursuro dayta iti eskuelaan, ta ti nasursurok ken no kasano ti agsao iti gangganaet a lenguahe (a di siaannugot ti riknak ken napilitanak laeng tapno maliklikak ti multa a binting tunggal balikas.)
2) obligadoak met nga agsao iti Tagalog iti pagtagilakoak iti nateng ken prutas, ta amkek met a panawandak ti/dagiti customer ken didak gatangan no didak maawatan wenno mabainda a gumatang no dikam agkinnaawatan
3) daytoy a parikut ket saanko a kabukbukodan a parikut no di ket sapasap. Ngarud, sapasap met laeng koma wenno kaadduan iti agtignay, a saan ket a sisiak wenno sumagmamano laeng. Kas indibidual, kas ama, kas writer, kas komersiante, kas umili, adu ken adu a banag ken immatang ti nasken nga iseksek iti priority.
Maibilang met ngata daytoy a sinurat, a kas umuna nga addang iti taldiap ken tignay maipapan iti ipapatay ti bukod a dila….#


text:
Plantilia:Salaysay
Daytoy a plantilia ket inus-usar a panagaramid ti nalawag ng aestilo ti pakabuklan.
Daytoy ket inus-usar kadagiti seksion nga addaan pay iti sabali artikulo iti suheto.
Panagusar[urnosen ti taudan]
- Nalaka a panagusar
{{salaysay|PAGE1}}→
- Agraman iti ad-adu ngem maysa nga artikulo
{{salaysay|PANID1|PANID2|PANID3}}→
- Agraman iti topiko
{{salaysay|topic=TOPIKO|PANID1|PANID2}}→
- Amin dagiti parametro
{{salaysay|topic=TOPIKO|PANID1|PANID2#SEKSION|selfref=yes|category=no}}→
Dagiti parametro[urnosen ti taudan]
Daytoy a palntilia ket mabalin a mangala iti ania man a bilang dagiti saan a nanaganan a parametro (nasken ti saan a basbassit ngem maysa), ken dagitoy ket dagiti puntaan a panid. Dagiti silpo kadagiti kategoria ken dagit ipapeles ket automatikoda a matalawan iti colon trick, ken dagiti silpo kadagiti seksion ket automatikoda a mapormat a kas panid § seksion, imbes a ti kasisigud ti MediaWiki iti panid#seksion.
Iti pay maipatinayon, daytoy a plantilia ket mangawat kadagiti sumaganad a nanaganan a parametro:
topic- ti nagan ti topiko. No saan a mainaganan daytoy, ti mausar ket ti teksto ti "daytoy a topiko".
selfref- no maisaad iti "yes", "y", "true" wenno "1", manginayon ti klase ti CSS iti "selfref". Daytoy ket inus-usar a mangibaga ti bukod a reperensia iti Wikipedia. Kitaen ti {{selfref}} para iti adu pay a pakaammo.
category- no maisaad iti "no", "n", "false", wenno "0", pasardengenna ti pagsurotan a kategoria ti biddut (Kategoria:Dagiti plantilia ti hatnote nga addaan kadagiti biddut). Daytoy ket addaan iti epekto no mapataud ti maysa a biddut.
Dagiti pagarigan[urnosen ti taudan]
{{salaysay|Artikulo}}→
{{salaysay|topic=ti topiko|Artikulo}}→
Dagiti biddut[urnosen ti taudan]
No awan ti maited a nagan ti panid, ti plantilia ket mangiparuar iti sumaganad a mensahe:
- Biddut: awan ti nagan ti panid a nainaganan (tulong).
No makitam daytoy a mensahe ti biddut, daytoy ket maysa kadagiti uppat a rason:
- Awan dagiti parametro a nainaganan (ti kodigo idi ti plantilia ket
{{salaysay}}). Pangngaasi nga imbes nga usaren ti
{{salaysay|panid}}.
- Adda met dagiti parametro a nainaganan, ngem saan a nairaman ti nagan ti panid. Kas pagarigan, ti teksto ti plantilia ti
{{salaysay|selfref=yes}}ket agpataudto iti daytoy a biddut. Pangngaasi nga imbes nga usaren ti (kas pagarigan)
{{salaysay|panid|selfref=yes}}.
- Nainaganan ti nagan ti panid, ngem aglaon iti maysa a senial ni equals ("="). Ti senial ti equals ket addaan iti espesial a kaibuksilan iti kodigo ti plantilia, ken gapu iti daytoy, daytoy ket saan a mabalin a mausar kadagiti parametro ti plantilia a saan a mangibaga iti nagan ti parametro. Kas pagarigan, ti kodigo ti plantilia ti
{{salaysay|2+2=4}}ket agpataudto iti biddut. Tapno mabalin daytoy, mabalinmo a nalawag nga ibaga ti nagan ti parametro babaen ti panagusar ti
1=sakbay ti nagan ti panid, kasla daytoy:
{{salaysay|1=2+2=4}}.
- Pinadasmo a dagus a sinerrekan ti Modulo:Salaysay babaen ti panagusar ti
{{#invoke:salaysay|details|teksto}}. Ti panagusar ti #invoke iti daytoy a waya ket nabaldadon para iti rason ti panagpataray. Pangngaasi nga imbes ket nga usaren ti
{{dsalaysay|teksto}}.
No makitam daytoy a mensahe ti biddut ken saanka a sigurado ti aramidem, pangngaasi nga agipablaak idiay [[Plantilia tungtungan:Salaysay], ken addanto tumulong kaniam.
Dagiti panid nga aglaon iti daytoy a mensahe ti biddut ket masurotan iti Kategoria:Dagiti plantilia ti hatnote nga addaan kadagiti biddut.
Kitaen pay[urnosen ti taudan]
- Dagiti baw-ing − no adda, dagiti sabali a nagan daytoy a plantilia a mabalin a mausar


text:
(Naipablaak iti Bannawag, Oktubre 8, 2012 a bilang.)
September 30, 2012
Top Load
TOP LOAD. Arigna kumalkalipkip iti rangkis daytoy a para pasahero a dyip a gagangay a napno iti pasahero ken kargamento agingga iti atepna bayat ti panangunorna iti nawatiwat a kalsada a naitikap iti bantay ken manaraigid iti Chico River, nga agturong iti ili ti Lubuagan iti probinsia ti Kalinga. Ti Lubuagan, a maaw-awagan pay iti "Little Baguio," ti sigud a kapitolio ti dati a subprobinsia ti Kalinga sakbay ti pannakaaramid ti maymaysa a probinsia a Kalinga-Apayao (napagsina A kas dua a probinsia idi 1995). Aganay a 50 kilometro ti kaadayona iti Siudad ti Tabuk, agdama a kapitolio ti Kalinga. (Roy V. Aragon)
(Naipablaak iti Bannawag, Oktubre 8, 2012 a bilang.)
(Naipablaak iti Bannawag, Oktubre 8, 2012 a bilang.)
DoH, agawaten iti aplikasion para iti RN Heals
Kiniddaw ti Department of Health (DoH) kadagiti nars a nairamanen iti programa a Registered Nurses for Health Enhancement and Local Service (RN Heals) ti nasao a departamento a saandan nga uliten ti agaplikar tapno maipaayan iti gundaway dagiti dadduma a nars a saan pay a nairaman iti nasao a programa.
Indawat ti DoH daytoy gapu ta asideg manen ti panagidatag iti aplikasion para iti sumaruno nga RN Heals program— itoy a Nobiembre 1-30.
Segun iti pakaammo ti DoH, binalakadan ti departamento dagiti “beterano” iti RN Heals program, wenno dagiti napili iti Batch 1-3 ti nasao a programa, nga ikkanda iti gundaway dagiti dadduma a nars.
Naammuan nga iti napalabas a tallo a batch ti RN Heals, umabot iti 10,000 a nars ti naala iti Batch 1; 11,500 iti Batch 2; ken 10,000 iti Batch 3.
Para iti maikapat a batch, target ti DoH ti mangala iti 22,500 a rehistrado a nurse a maiwaras kadagiti marigrigat a komunidad iti pagilian.
Panggep ti RN Heals a manayonan ti puersa dagiti nars kadagiti pagagasan ti DoH ken dagiti lokal a turay.
Iti babaen ti programa, maikkan dagiti nars iti allowance a P8,000 malaksid iti PhilHealth insurance ken GSIS Group Accident insurance.
Yabaga met dagiti ospital ti DoH ti magastos iti kanen dagiti nars kabayatan a naka-duty dagitoy, idinto nga umawat iti nayon a tulong para iti pagtaengan ken taraon dagiti nars a maibaon kadagiti probinsia.
(Naipablaak iti Bannawag, Oktubre 8, 2012 a bilang.)
Vatican ken Monaco, nakalukat ti ridawna para kadagiti OFW
Silulukat ti ridaw para kadagiti Filipino a kayatna ti agtrabaho iti
ken Vatican , kas impakaammo ti Philippine Overseas Employment
Administration (POEA). Monaco
Naaammuan a maibatay iti POEA Board ti Resolution No. 9, mapalubosanen nga agturong dagiti overseas Filipino workers (OFW) kadagiti nasao a lugar kalpasan a narisut dagiti naisaad iti Republic Act 10022 wenno Migrant Workers Act.
Naammuan pay a maibatay iti Section 3 ti RA 10022, mapalubosan laeng ti pannakaideploy dagiti OFW iti maysa a host country no addaan daytoy iti agserserbi a labor and social laws a mangipaay iti proteksion kadagiti karbengan dagiti mangmangged.
Umaboten iti 186 pagilian ti addaan iti “go signal” ti POEA a pakaibaonan dagiti OFW ket ad-adalenda pay ti 17 a pagilian nga awanan pay iti sertipikasion manipud iti Department of Foreign Affairs (DFA).
(Naipablaak iti Bannawag, Oktubre 8, 2012 a bilang.)
Baro a gunglo dagiti estudiante iti UNP, nabuangay
Nabuangay ti baro a gunglo dagiti agad-adal
of Northern iti University , Philippines idi Vigan City Sept. 7,
2012 a
napanaganan ti Indigenous Students Organization ( InSO) a buklen dagiti
nadumaduma a tribu manipud iti Ilocos Sur ken Abra.
Dagiti napili nga opisial: President: Mayeth Benamir (Bago/Itneg tribe), Vice-Pres: John Angelo Malamion (Bago tribe), Secretary: Ellen Joy Vergara (Maeng tribe), Asst. Sec: Rosali Dasugo ( Bago tribe), Treasurer: Alice de Guzman (Bago tribe), Asst. Treasurer: Kisses Tandingan (Tinguian tribe), Business Managers: Grace de Guzman (Bago tribe), ken Dianna Rose Estrada ( Tinguian tribe), Auditor: Excel Mark Vincent Guimmayen ( Tinguian tribe) ken P.I.O. Leihanni Tuscano (Tinguian tribe).
Adda iti salinong ti Office of the Center for Ilokano Studies and Indigenous Students (CISIS) ti nasao a grupo babaen ti panangimaton ni Dr. Remigio L. Obrero a kas Director ken pagpaayan da Mrs. Alma Campos- Somera ken Mrs. Jeanalyn Tagorda nga staff.
Iti agdama, addan 237 a nakarehistro a kameng ti grupo ken silulukat ti opisina nga agawat kadagiti saan pay a nakapalista. (ACS)
(Naipablaak iti Bannawag, Oktubre 8, 2012 a bilang.)
Coloma, Kinauman ti FAMAS
COLOMA, KINAUMAN TI FAMAS. Ni Presidential Communications Operations Office Secretary Sonny Coloma (maikadua iti kanawan) iti pannakiuman kenkuana dagiti opisial ti Filipino Academy of Movie Arts and Sciences (FAMAS), Inc. nga idauluan ni presidente Angelo “Eloy” Padua (maikadua iti kanigid) iti opisina ti immun-una iti New Executive building iti Malakanyang mainaig iti FAMAS 60th Annual awards a naangay idi Septiembre 25 iti Manila Hotel.
September 26, 2012
BANNAWAG -- Oktubre 8, 2012
SARITA
4 Ni Nana Solenn
Christian Dave P. Cajigal
NOBELA
28 Daga a Nakayanakan (25)
Juan Cabreros Laya
32 Operation Medalla Cartel (10)
Norberto D. Bumanglag, Jr.
DANIW
34 Iti Ungto ti Aldaw, Maysa a Dayyeng
Djuna R. Alcantara
48 Dawel
Jobert Ma. Pacnis
SALAYSAY
8 Gapu Ta Daytoy ti Linteg (56)
Hues Joven F. Costales (Ret.)
12 Wen, Atanud, Agaluad Dagiti Mamadpadakes iti Internet
Neyo Mario
E.
Valdez
16 Ti Eleksion Primaria ken Dagiti Kakailian a Filipino iti
Hawaii
Rafael O. Alimbuyuguen
40 Padasem ti Tubbog ti Paria
Reynaldo E. Andres
KOMIKS
19 Tres Muchos (72)
22 Bannatiran (86)
24 Miks & Tiks
KOLUM
7 Okeyka, Apong
18 Dear Doc
37 Kastoy, Kapid, Ditoy
Hawaii
38 Ading Kosinera
39 TIPS
42 Padasem Daytoy, Kailian
PAGLINGLINGAYAN
44 Showbiz
46 Bebengka, Kdp.
47 Sinniriban
47 Sapukas
47 Sudoku
47 Aggarakgaktayo
DADDUMA PAY
2 Ti Makunami
10 Maisuro Met iti Siensia ti Naimbag a Kababalin
14 As-asidegka iti Kamposanto No Agtetekska nga Agmanmaneho
15 Tao, Lugar, Pasamak
26 Padpadaananmi ti Maika-78 nga Anibersariom, Bannawag!
29 Txtm8
30 Siled ti Kararag
31 No Apay a Napateg ti Isport iti Anaktayo
35 Ti Gasatmo Ita a Lawas
36 Ammuem Pay Dagitoy
September 24, 2012
Gapas
GAPAS. Kalpasan ti napaut a panagtudtudona, inrugin dagitoy a mannalon iti Ilocos Sur ti manggapas kadagiti mulada a pagay. Babaen ti baro a teknolohia, nadardarasen ti panagirik ta saanen a kasapulan pay ti panagibaut wenno panagusar iti depedal a thresher pangisina kadagiti binukel ti irik manipud iti nagapas a pagay. Nagtalinaed ketdi ti panagtitinnulong dagiti mannalon iti panaggapasda kadagiti pagayda. (Mancielito S. Tacadena)
4 a probinsia, 3 a siudad, 4 nga ili iti NL, “top performers”
Uppat a probinsia, tallo a siudad ken uppat nga ili iti Amianan ti innaganan itay nabiit ti Department of Interior and Local Government (DILG) a kas consistent top performing local government units (LGUs).
Karaman dagiti naagapad a probinsia kadagiti 10 a probinsia, ken karaman met dagiti siudad ken ili kadagiti 13 a siudad ken ili iti sibubukel a pagilian a nakagun-od kadagiti kangatuan nga iskor manipud pay idi 2009 agingga iti 2011 iti tinawen a Local Government Performance Management System (LGPMS) ti departamento.
Matingiting ti gapuanan dagitoy a gobierno lokal iti ranggoda manipud iti 1 (kababaan) agingga iti 5 (kangatuan). Maibasar ti gapuanan dagiti LGUs kadagitoy a tay-ak: administration, social governance, economic governance, ken dagiti panuli ti napintas a panangituray.
Dagiti probinsia iti Amianan a napadayawan: La Union (4.89), Pangasinan (4.87),
(4.855), ken Ilocos Norte (4.828). Mountain Province
Dagiti siudad (component cities): Laoag (4.99), Vigan (4.921),
, La Union (4.81). San Fernando
Dagiti ili: Ilagan, Isabela (4.92), Santol, La Union (4.89),
, Isabela (4.879), ken San Mateo , La Union (4.820). San Gabriel
(Naipablaak iti Bannawag, Oktubre 1, 2012 a bilang.)
Tubbog ti niog, suno ti “sports drink”
Aglatlatak ti tubbog ti niog kadagiti ganggannaet a pagilian a kas suno ti “sports drink” gapu ta nabaknang daytoy iti potassium ken magnesium.
Kinapudnona, nakalako ti pagilian iti 10.2 a milion a litro ti tubbog ti niog iti umuna nga innem a bulan ti 2012 a maidilig iti 5.7 a milion a litro a nalakona iti isu met laeng a kaatiddog ti panawen iti 2011, wenno agarup nadoble ti nalako ti pagilian iti ganggannaet, kas maibatay iti rekord ti Philippine Coconut Authority (PCA).
Mainaig iti daytoy, ipagpaganetget ti gobierno ti panagmula koma dagiti mannalon iti niog, saan laeng a para iti tubbog daytoy no di ket para kadagiti dadduma pay a produkto manipud iti niog.
Kuna ti PCA a dumakdakkel ti panagkasapulan dagiti aggatgatang iti tubbog ti niog iti 40 a porsiento iti tinawen ket nasken nga agmula dagiti mannalon iti ad-adu pay a niog tapno masungbatan daytoy a panagkasapulan.
(Naipablaak iti Bannawag, Oktubre 1, 2012 a bilang.)
September 19, 2012
BANNAWAG -- Oktubre 1, 2012
SARITA
4 Puso ti Maysa a Maestra
Michelle G. Rafanan
NOBELA
28 Daga a Nakayanakan (24)
Juan Cabreros Laya
32 Operation Medalla Cartel (9)
Norberto D. Bumanglag, Jr.
DANIW
34 Tengngat’ Rabii
Junley L. Lazaga
48 Abagat
Ariel S. Tabag
SALAYSAY
8 Gapu Ta Daytoy ti Linteg (55)
Hues Joven F. Costales (Ret.)
12 Kaano a Maibus Dagiti Kotong Cops?
Neyo Mario E. Valdez
40 Tapno Ad-adu ti Maapitmo a Broccoli
Reynaldo E. Andres
KOMIKS
17 Tres Muchos (71)
20 Bannatiran (86)
22 Miks & Tiks
KOLUM
16 Dear Doc
27 Okeyka, Apong!
37 Kastoy, Kapid, Ditoy Hawaii
38 Ading Kosinera
39 TIPS
42 Padasem Daytoy, Kailian
PAGLINGLINGAYAN
44 Showbiz
46 Pls. Cheek…, Kdp.
47 Sinniriban
47 Sapukas
47 Sudoku
47 Aggarakgaktayo
DADDUMA PAY
2 Ti Makunami
10 Kumakanta Daytoy a Deputy Consul General
14 Ania ti Bat-og, Tatang?
15 Tao, Lugar, Pasamak
24 Tarabay iti Ortograpia ti Pagsasao nga Ilokano (7)
26 Madamdama Daytan, Kunam?
31 Kasano a Maisuro Dagiti Ubbing iti Kinapateg ti Panagadal?
29 Txtm8
30 Siled ti Kararag
35 Ti Gasatmo Ita a Lawas
36 Ammuem Pay Dagitoy
September 14, 2012
Tulong ti publiko vs. rinuker a polis, kiniddaw ti Napolcom
Kiniddaw ti National Police Commission (Napolcom) itay lawasna iti publiko a tumulong koma daytoy iti pannakapatapuak dagiti rinuker a kameng ti Philippine National Police (PNP) babaen ti pannakayuli iti umisu a reklamo iti komision.
Impanamnama ni Napolcom Vice-Chairman ken Executive Officer Eduardo Escueta nga ipangrunada ti pannakadusa dagiti rinuker a polis iti pagilian, nangruna kadagiti addaanen iti sangsanguen a reklamo.
Impakaammo ni Escueta daytoy bayat ti maika-46 nga anibersario ti komision idinto a sinangona ti baro a kontrobersia iti polisia gapu iti pannakaireklamo ti dua a polis iti Quezon City Police District (QCPD) a nagpanggep a nangdelihensia wenno nangkotong iti putot ni National Capital Region Poice Office (NCRPO) director, Chief Supt. Leonardo Espina.
Kinuna pay ni Escueta a rebbengna laeng a papigsaen ti Napolcom ti sistema ti panagrekrut kadagiti baro a polis, ken binalakadanna ti PNP nga adalenda dagiti baro a wagas iti panagsanay kadagiti baro a polis tapno saan a mayaw-awan iti dana dagitoy agingga a mairamanda kadagiti illegal nga aramid.
Iti laksid daytoy, impatalged ni Escueta a dakkel a porsiento latta dagiti polis ti nasingpet ken napudno a mangipatpatungpal iti sinapataanda nga akem a “to serve and to protect.”
Kinapudnona, tallo a polis ti naipaayan iti PNP Gallantry Award kalpasan nga insugalda ti biagda kontra kadagiti kriminal iti nagduduma nga insidente.
Napadayawan da PO2 Dario Paragas ti Pangasinan Police Provincial Office; PO1 Roel Ortega ti Police Regional Office 13; ken PO2 Ricky Lademora ti Sipalay Office iti Negros Occidental.
(Naipablaak iti Bannawag, Septiembre 24, 2012 a bilang.)
Regional Ilokano Seminar, maangay iti La Union
Maysa a seminar-workshop iti Ilokano a kas wagas ti komunikasion ti pagtitinnulongan nga iwayat iti umay a bulan iti La Union ti Regional Development Council (RDC) Region I, ti Philippine Information Agency (PIA) Region I ken ti Gunglo dagiti Mannurat na Ilokano (GUMIL) ti La Union a paggapuanto dagiti napusgan nga aglektiur a maaramid iti Justo Orros Conference Room ti National Economic Development Authority (NEDA) Regional Office I iti siudad ti San Fernando, La Union.
Ti panggep ti seminar-workshop: asaenna ti kabaelan dagiti agdadamo a mannurat iti Ilokano nga umayto makiseminar.
Kinuna ni NEDA Regional Director Juan N. Ngalob a mangrugi ti seminar-workshop inton Oktubre 3, a pakaisuruan ti ortograpia ken gramatika. Maisuronto ti panagsurat iti damag ken salaysay inton Oktubre 10. Ket iti maikatlo a serye ti seminar inton Oktubre 17, maisuronto ti arte ti panagipatarus (the art of translation).
Naisangrat daytoy a seminar para kadagiti kameng ti Association of Regional Government Information Officers (ARGIO) iti Rehion I, ti Pangasinan Association of Government Information Officers (PAGIO), ti La Union Association of information Officers (LUAGIO), ti Ilocos Norte Association of Government Information Officers (INAGIO), ti Ilocos Sur Association of Government Information Officers (ISAGIO) ken kadagiti kameng ti RDC Press Corps, a di pay natenneb a kas Ilokano communicator.
Nupay kasta, kinuna ni PIA Regional Director Abraham N. Libadia a silulukat met daytoy a seminar iti asino man iti Region I nga agregget a tumabuno. Ken mabalin met a pilien dagiti umay agseminar ti topiko (manipud iti tallo a serye) a kayatda laeng nga adalen.
Para iti dadduma pay a detalye, kontaken ni Ms. Jennifer C. Role ti PIA Region I, wenno ni Ms. Raquel Atawe ti NEDA Region I. (Djuna R. Alcantara)
(Naipablaak iti Bannawag, Septiembre 24, 2012 a bilang.)
September 12, 2012
BANNAWAG -- Septiembre 24, 2012
4 Talon
Dexter Marin Fabito
NOBELA
30 Daga a Nakayanakan (23)
Juan Cabreros Laya
34 Operation Medalla Cartel (8)
Norberto D. Bumanglag, Jr.
DANIW
14 Parbangon
Rosalie V. Calpito
32 Aglalanglangtayo Man
Johmar R. Alvarez
48 Iti Bito Dagiti Mito
Noli S. Dumlao
SALAYSAY
8 Gapu Ta Daytoy ti Linteg (54)
Hues Joven F. Costales (Ret.)
12 Kasano, Aya, a Maliklikan ti Riri iti Kalsada?
Neyo Mario E. Valdez
26 Wen, Adda Katukad ti Boracay iti Amianan!
D.S. Bulong, Vilmer V. Viloria ken Edison Tobias
KOMIKS
17 Tres Muchos (70)
20 Bannatiran (85)
22 Miks & Tiks
KOLUM
16 Dear Doc
29 Okeyka, Apong!
39 Kastoy, Kapid, Ditoy Hawaii
40 Ading Kosinera
41 TIPS
42 Padasem Daytoy, Kailian
PAGLINGLINGAYAN
44 Showbiz
46 Sorry, We Are Open, Kdp.
47 Sinniriban
47 Sapukas
47 Sudoku
47 Aggarakgaktayo
DADDUMA PAY
2 Ti Makunami
10 Ludong, Ludong, Sadino ti Ayanmon?
15 Tao, Lugar, Pasamak
24 Tarabay iti Ortograpia ti Pagsasao nga Ilokano (6)
28 Saan a Narigat ti Agaramid iti Kinaimbag
31 Txtm8
33 Siled ti Kararag
36 Apay a Nasken a Managbasa Koma Dagiti Ubbing?
37 Ti Gasatmo Ita a Lawas
38 Ammuem Pay Dagitoy
September 9, 2012
Naluktan Manen ti Magapit
NALUKTAN MANEN TI MAGAPIT! Kalpasan ti agtallo a bulan a pannakaiserrana tapno matarimaan ken mapalagda, naluktan manen iti trapiko ti Magapit Suspension Bridge a bumallasiw iti Cagayan River iti Lal-lo, Cagayan, a nakapalag-anan dagiti biahero a mapan ken aggapu iti Ilocos Region ken iti probinsia ti Apayao ta saandan nga agdammang babaen ti bangka wenno barge a sigud nga inan-anusanda a naglugluganan kabayatan ti pannakatartarimaan ti nasao a rangtay a kangrunaan a mamagkamang iti Kailokuan iti Tanap ti Cagayan. (Roy V. Aragon)
(Naipablaak iti Bannawag, Septiembre 17, 2012 a bilang.)
Agpasusokayo, impaganetget ti DoH, WHO ken UNICEF
Ipagpaganetget ita ti Department of Health (DoH), World Health Organization (WHO) ken United Nation Children’s Fund (UNICEF) ti panangpasuso koma dagiti inna kadagiti annakda a maladaga idinto nga impeksada ti pannakaalarmada iti baro a gakat a mangbaliktad iti maipakpakat a linteg a mangsalsalaknib kadagiti umili kontra iti agresibo a panagilako, manangallilaw nga anunsio, ken awanan pagibasaranna a pakaammo dagiti kompania ti gatas.
Iti nagkaysa a pakaammo ti DoH, WHO ken UNICEF, imbulgarda a baliwan ti consolidated draft ti “Comprehensive Program on Breastfeeding Practices and Regulating the Trade, Marketing and Promotions of Certain Foods for Infants and Children” ti maipakpakat a Milk Code of 1986 ken Expanded Breastfeeding Act of 2009.
Maatap nga itantandudo ti gakat ti pannakaikabassit ti pannakaipakat ti Milk Code kadagiti artificial feeding product ken di panagbayad iti lactation break dagiti agtrabtrabaho nga inna.
Kagiddan daytoy, kuna ti DoH, WHO ken UNICEF nga umabot iti 8,400 a biag ti masalakniban iti tinawen no tunggal pamilia a Filipino, pasusuenda dagiti maladaga.
(Naipablaak iti Bannawag, Septiembre 17, 2012 a bilang.)
Posted by AST at 8:12 PM No comments: Links to this post
Labels: Breastfeeding, department of health, DoH, Expanded Breastfeeding Act of 2009, Milk Code of 1986, UNICEF, United Nation Children’s Fund, WHO, World Health Organization
Libro a para Grado 1, nairuar
Nairuaren iti imprenta ti maysa a libro a para Grado 1 iti pagsasao nga Ilokano.
Napauluan iti “Ti Pamilia ken ti Komunidad,” naisagana daytoy a libro a basaen ken pagsursuruan dagiti ubbing iti umuna a grado iti elementaria a kas sagudayen ti DepEd Order 09-74 a nangituyang ti pannakaaramat ti Mother Tongue-Based Multilingual education (MTB-MLE) iti sibubukel a pagilian.
Sinurat ni Elizabeth Madarang-Raquel, Public Schools District Supervisor, Currimao District, Division of Ilocos Norte, ken nagpaayan a mismo ni Dr. Cecilia Pacis Aribuabo, Superintendent ti Division of Ilocos Norte, manamnama pay a makaparnuay ti panagsursuro dagiti ubbing iti bukodda a pagsasao iti nasingsinged a relasionda kadagiti mangisursuro kadakuada.
Sakbay a naimaldit ti libro, naglasat iti adu a panangamiris ken pannakapasayaatna iti tulong dagiti eksperto iti lengguahe a pakairamanan ni Dr. Jurlita U. Basuel, maysa a linguist a konektado iti Division of Ilocos Norte, ken sumagmamano nga Ilokano a mannurat nga agsursurat a mismo iti Bannawag, ti kangrunaan a magasin dagiti Ilokano.
Naipabasa pay ti maudi a bersion ti libro iti sumagmamano nga opisial ti Departamento ti Edukasion iti Rehion 1 ken 2 ken dagiti mismo a mangisursuro iti Grado 1 tapno matakuatan dagiti pagkamtudan ti libro ken mapasayaat pay tapno ad-adda nga epektibo ti pannakaaramatna.
Naaramat iti libro ti napabaro nga Ortograpia Ilokana nga inaprobaran ti Komisyon sa Wikang Filipino. (Rowena T. Nefangui)
(Naipablaak iti Bannawag, Septiembre 17, 2012 a bilang.)
Kaso ti dengue iti Cagayan, umad-adu
Agtultuloy nga umad-adu dagiti kaso ti dengue iti probinsia ti Cagayan a nakatayanen ti pito katao gapu iti nasao a sakit manipud idi Enero agingga iti Agosto iti daytoy a tawen.
Kuna ni Dr. Carlos Cortina, provincial health officer, a nangatngato ti nasao a bilang no maidilig iti nairekord a dua a natay iti isu met laeng a panawen idi 2011.
Inako met ni Cortina a nakadadanag ti umad-adu a kaso ti dengue iti Cagayan a kadagiti naglabas a tawen, addaan iti kababaan a kaso ti dengue no maidilig kadagiti kabangibangna a probinsia iti Rehion Dos.
Kuna pay ni Cortina a sipsiputan ti provincial health office ti sibubukel a komunidad ken saan laeng a kadagiti eskuelaan ta rumrummuar iti rekordda nga uray idi Abril ken Mayo nga awan ti serrek, nangato latta ti nairekord a kaso ti dengue.
Kaaduan kadagiti mabikbiktima iti sakit ket adda iti edad 10 agingga iti 20 manipud kadagiti dadakkel nga ili iti probinsia a kas iti Tuguegarao City, Solana ken Baggao.
(Naipablaak iti Bannawag, Septiembre 17, 2012 a bilang.)
Kablaawandakayo!
KABLAAWANDAKAYO! Indauluan ni Danilo B. Antalan ti Ilocos Sur dagiti nangabak iti 2012 Palanca Awards (Salip iti Sarita iti Ilokano) babaen ti saritana a “Dagiti Sala ti Panawen.” Kaduana iti ladawan da Fernando B. Sanchez ti Pangasinan a nangyalat iti Maika-2 a Gunggona (“Babato”) ken Sherma E. Benosa ti Nueva Vizcaya a nangyalat met iti Maika-3 a Gunggona (“Dagiti 'No La Koma' Ni Monica”). Naangay ti seremonia ti pammadayaw iti Peninsula Manila iti Siudad ti Makati idi Set. 1 a nagpaayan ni Tourism Secretary Ramon R. Jimenez Jr. a kas guest of honor.
(Naipablaak iti Bannawag, Septiembre 17, 2012 a bilang.)
September 8, 2012
BANNAWAG -- Septiembre 17, 2012
SARITA
4 Naporlata ni Baket
Rolando A. Seguro, Jr.
NOBELA
28 Daga a Nakayanakan (22)
Juan Cabreros Laya
32 Operation Medalla Cartel (7)
Norberto D. Bumanglag, Jr.
DANIW
30 Datayo Pay Laeng Dagidi Ubbing
Cecilia Pacis-Aribuabo
48 Iti Nagkurosan ti Alameda ken First Sts., Los Angeles
Arnold C. Baxa
SALAYSAY
8 Gapu Ta Daytoy ti Linteg (53)
Hues Joven F. Costales (Ret.)
12 Ania, Nagkopia ni Sotto?
Neyo Mario E. Valdez
40 Padasem ti Agmula iti Carrot iti Patad
Reynaldo E. Andres
KOMIKS
17 Tres Muchos (69)
20 Bannatiran (84)
22 Miks & Tiks
KOLUM
14 Dear Judge
16 Dear Doc
27 Okeyka, Apong!
37 Kastoy, Kapid, Ditoy Hawaii
38 Ading Kosinera
39 TIPS
42 Padasem Daytoy, Kailian
PAGLINGLINGAYAN
44 Showbiz
46 Full Haus Serbis and Warantea, Kdp.
47 Sinniriban
47 Sapukas
47 Sudoku
47 Aggarakgaktayo
DADDUMA PAY
2 Ti Makunami
10 Mapalagipan Koma Met Dagiti Nagannak
15 Tao, Lugar, Pasamak
24 Tarabay iti Ortograpia ti Pagsasao nga Ilokano (5)
26 Kayat Wenno Kasapulan?
29 Txtm8
31 Siled ti Kararag
34 Yun-una Latta Koma ti Pamilia
35 Ti Gasatmo Ita a Lawas
36 Ammuem Pay Dagitoy
September 4, 2012
Sangasinublan a Pansit
SANGASINUBLAN A PANSIT. Aganay a 300 a kilo ti pansit ti nailuto iti daytoy a dakkel a sinublan sa naiwaras a libre kadagiti naayat iti pansit batil patung a taga-Tuguegarao City kabayatan ti naangay a Pancit Festival a tinawen a marambakan a kas paset ti panagpiesta ti Tuguegarao iti Agosto, kas panangpadayawna iti nalatak a batil patung a pagpampannakel a delicacy ken produkto ti siudad ken ti probinsia ti Cagayan. (Roy V. Aragon)
(Naipablaak iti Bannawag, Septiembre 10, 2012 a bilang.)
Sabali a pagsapulan dagiti adda iti industria ti tabako, naipasigurado
Impatalged ni Senador Pia Cayetano a maaddaanto iti sabali a trabaho dagiti agmulmula iti tabako ken dadduma pay a mangmangged iti industria iti tabako iti posible a panagsuek ti industria ti tabako apaman a maanamongan ti pannakaingato ti “sin taxes” wenno ti singir iti buis dagiti sigarilio ken arak.
Segun ken ni Cayetano, saan a rumbeng nga aramiden a rason dagiti kontra iti sin taxes ti pannakapukaw ti trabaho dagiti mangmangged ken mannalon no bilang maingato ti singir iti buis ti arak ken sigarilio.
Kuna ni Cayetano nga ilabanna ti karbengan ti tunggal Filipino a maaddaan iti trabaho idinto nga innayonna a masapul a mangtakuat ti gobierno kadagiti sabali a pagsapulan a para maapektaran iti posible a panagsuek ti industria ti tabako.
Immunan nga impakaammo dagiti mangmangged a kontraenda ti nasao a gakat ta maapektaran ti pagsapulanda.
Inlawlawag met ni Senate President Juan Ponce Enrile nga awan ti an-anakenna iti maipanggep iti sin taxes idinto nga impaganetgetna a rumbeng nga adalen ti gobierno daytoy ta amangan no kumaro pay ti pannakaiserrek dagiti kontrabando a sigarilio ken arak iti Filipinas.
Kaykayat ketdi ni Enrile, kaduana ni Senador Ralph Recto, chairman ti komite iti ways and means, ti ad valorem tax a para kadakuada, ad-adda a maiparbeng ngem iti bersion ti sin taxes nga inaprobaran ti Kamara.
(Naipablaak iti Bannawag, Septiembre 10, 2012 a bilang.)
Posted by AST at 3:39 AM No comments: Links to this post
Labels: Sin Taxes
Gawad Pambansang Alagad ni Balagtas
NAIPAAY ken ni Fernando B. Sanchez (maikadua iti kanigid), mannurat iti Bannawag, ti Gawad Pambansang Alagad ni Balagtas para iti Piksion iti Ilokano a kas pammadayaw iti naisangsangayan a gapuananna iti literatura dagiti Ilokano, kasta metten iti pagilian. Impaay ti Unyon ng mga Manunulat sa Pilipinas (UMPIL) itay Agosto 25, 2012 iti Silangan Hall iti Cultural Center of the Philippines, daytoy ti kangatuan a pammadayaw nga ipapaay ti nasao a gunglo dagiti mabigbig a mannurat iti Filipinas kadagiti mannurat a Filipino. Kakadua ni Sanchez iti ladawan dagiti padana a naipaayan iti pammadayaw, da (agpakanawan): Benito Tan (Daniw iti Chinese), Chris Millado (Drama iti Filipino), Rosario Cruz Lucero (Piksion iti Ingles), ken Rofel Brion (Daniw iti Filipino). Di nairaman iti ladawan ni Juan Rafael Belgica, Jr. (Daniw ken Piksion iti Bikol).
(Naipablaak iti Bannawag, Septiembre 10, 2012 a bilang.)
Gudbay, malaria!
Natalek ti Department of Health (DoH) nga agbalinton a malaria-free ti Filipinas iti tawen 2020.
Kinuna ni Health Secretary Enrique Ona a dakkel ti posibilidadna nga awanton ti kaso ti malaria iti pagilian agingga iti tawen 2020 kalpasan a nakairekordda iti 80% a bimmabaan dagiti kaso ti malaria iti tawen 2011.
Kuna ni Sekretario Ona a daytoy ti kababaan nga agpang ti malaria a nairekordda iti pagilian iti uneg ti 42 a tawen.
(Naipablaak iti Bannawag, Septiembre 10, 2012 a bilang.)
Subscribe to: Posts (Atom)


text:
Abril 20
Ti Abril 20 ti maika-110 nga aldaw ti tawen (maika-111 kadagiti bisiesto a tawen) iti kalendario a Gregoriano. Adda pay 255 nga al-aldaw ti nabati aginggana intono maungpot ti tawen.
Dagiti linaon
Paspasamak[urnosen | urnosen ti taudan]
Naipasngay[urnosen | urnosen ti taudan]
- 1889 – Adolf Hitler, naipasngay iday Austria a diktador ti Nazi nga Alemania (pimmusay 1945)
- 1893 – Harold Lloyd, Amerikano nga aktor (pimmusay 1971)
- 1949 – Jessica Lange, Amerikana nga aktres
Pimmusay[urnosen | urnosen ti taudan]
- 1918 – Karl Ferdinand Braun, Aleman a pisiko (naipasngay 1850)